Maaxi: Muqdisho waa la wada degaa balse maamulka ayaa la kala leeyahay | Caasimada Online\nHome Warar Maaxi: Muqdisho waa la wada degaa balse maamulka ayaa la kala leeyahay\nMaaxi: Muqdisho waa la wada degaa balse maamulka ayaa la kala leeyahay\nMagalada Muqdisho (Gobolka Banaadir) waa caasimaddii soomaaliya (Somaliweyn) waa la wada leeyahay BALSE maamulkeeda waa la kala yeelanayaa. Siyaasiyiinta u dhashay Magalada Muqdisho waxeey mudan yihiin in la dhowro Xaquuqdooda.\nSida runta ah waa ay iska caddahay in dadkeena Soomaaliyeed lagala dagaallamayo wixii cusub ee horukac iyo aayatiin wanaagsan u horseedaya, balse taasi badelkeeda lau hanuuninaayo wixii aafo iyo dhibaato u kenayo.Waxyaalaha uur-ku-taallada iyo tiiraanyada xanuunka badan igu abuuray in aan QALINKEEYGA QAATO waxaay tahay anigoo arkaya khatarta cadawgeena nala damacsan yahay,taas oo ah Asbaabihii loo dhisay Dawladda soomaaliyeed in ay ka leexatay, islamarkaana la rabaa in la maran habaabiyo ujeeddooyinkii loo soo dhisay, oo ilaa hadda waxay Dawladii iyo madaxdoodii ku dhuumaaleeysanaayaan QABIIL, GOBOLEYSI iyo wax la yiraah xeer hoosaadka la magac baxay 4.5, ayado gobollo lagu bahdilaayo Gobollada qaarkood iyo qabiillada qaarkood.\nSida aad la socotaan Soomaaliya waa dal iyo dad la kala fur furay xaga caqiidada, xaga dhalashada, xaga Soomaalinimada, xaga qabiilka, xaga gobollada iyo xagga deegaanka. Hadii la rabo in leysku soo celiyo Soomaaliyadii hore waa in xag hoose laga soo bilaabaa bottom to upp. Dadka degaan kastaa iyo xaquuqda Siyaasi kastaana la dhowraa.\nWaxaan isku raacsanahay Siyaasiyiin badan in Magaalada Muqdisho Caasimaddii Dalka Soomaaliya in ay tahay (hooyadii Soomaaliyeed) balse waxaa ila haboon in la tixgeliyo dadka deegaanka u dhashay iyo siyaasiyiintooda oo maamul u gaar ah yeeshaan sida Gobollada dalka ka dhismay oo kale. Sidoo kale waxaan isku raacsanahay inaan Caasimadu wada leenahay.\nHadaba walaalayaal waxaa yimid siyaasiyiin ujeedkoodu yihiin Sadbursi iyo siyaasad ku dhisan midiyahana aan qarsano waxna aan qalano.\nKeyga anigaa iska leh, kaagana kula lihi\nXuquuqda Siyaasiga waa muhiim in la dhowraa markii aan sidaas leeyahayna waxaan ula jeedaa Haddii la yiraahdo (Gobolka Banaadir) Muqdisho dadkaa iska wada leh, ee qofkii sideyda oo kale siyaasiga ah aan magaaladaan degaan ay u tahay kuna dhashay una dhashay oo aan meel kale weligiis tegin oo la yiraahdo ummada soomaaliyeed ee 11 milyan ah (SOMALIWEYN) ayey ka wada dhaxeeysaa ama la yiraahdo Qarankaa iska leh.soo taasi ma noqoneeyso in dad dhan xuquuqdooda lagu tunto.\nTusaaale kooban, in siyaasigii Puntland udhashayna kuna dhashay la yiraahdo waxaa jagada madaxtinimada puntland u tartami karo cidii u dhalatay PUNTLAND taasi waxaa marag muujin kaaga filan sidiigudigii doorashooyinka puntland u soo saareen sharuudaha laga rabo masharaixiinta u taagan xilalka madaxweynaha iyo madaxweyne ku xigeenka puntland tani waxay muujineeysaa sida Gobolada qaarkood siyaasiyiintoooda aay u doonayaan siyaasad labo daam ku daaq. taasi oo hadii aay suurtowdo horsedaaysa cadaalad daro iyo inaan weligeed soomaali heshiin.\nInuu yahay muwaadin u dhashay Puntland. Riix Link-ga hoose.\nHaddaba su’aasha meesha taagan waxay tahay siyasigii muqdisho udhashay kuna dhashay intuu ka soo galayaa tartanka madaxtinimada maamulka Mqdisho gobolka banadir marba haddii la yiri ”Muqdisho, mala kala laha oo Somaliweyn ayey ka dhaxeeyaa?”Taasi waa cadaalad daro, Diintuna ma ogala Gardaro aan geed loogu soo gaban. Muqdishona maamulkeeda waa in lagu saleeyaa nidmaaka u dhashay marba hadii PUNTLAND IYO GOBOLADA KALE QAATEEN UDHASHAY mana suurto geli karto waqti xaadirkaan in soomaaliweyn u tartanto magalada Muqdsho. waxaana leeyahay Siyaasiyiinta udhashay Magalada Muqdisho ha la dhowro Xaquuqdooda.\nNinna gurigiisa looguma taliyo, mana looga roono. Magalada Muqdisho (Gobolka Banadir) waa caasimadii soomaaliya (Soomaaliweyn) BALSE maamaulkeeda waa la kala yeelanayaa.\nWaxaa jirta 3 xaquuqood oo uu leeyahay qofka mawaadinka ah ee degaanka u dhashay kuna dhashay.\nXuquuqda Bulshada waa qadamaad caam ah sida adeega guud, iskuullada caafimaadka in loo wada siman yahay. qadamadkaas waa wax dadka oo dhan ka wada dhaxeeyo ee ah adeegga Guud\nXuquuqda Degaanka. waa la wada degen yahay dhismaha xoolaha qof walbo waxa uu tabcado ayuu leeyahay.\nXuquuqda Siyaasiga waa in la dhowraa lalana simaa xuquuqaha siyaasiyiinta kale ee gobolada\nWaxaanse rabaa in aan weydiiyo dadka wax dhaliila in ay ii sheegaan iyagoo caqliga aqoonta isticmaalaaya sida ay ku suurtageli karto ama ay caqli gal ku noqon karto in ninba gobolkiisa iska soo sharraxo, xamarna la yiraahdo dadka oo dhan ayay u dhaxeysaa?.\nAnigoo ka faa iideeysanaayo fursaddaan waxaan leeyahay Madaxweynaha soomaaliya mudane Xasan Sheekh Maxamuud cadaalad samee haddaadan u caadald-falin dadka reer Muqdisho weligood waa ku xasuusnaanayaan, taariikhdana meel mugdi ah ayaad ka geli doontaa, fursada qaaliga aad haaysto ka faa ii deeyso mudane Madaxweyne.\nUgu dambeyntiina, Madaxada dalka iyo siyaasiyiinta soomaaliyeed waxaan uga digayaa khatarta ay leedahay Gobollaysiga gumeystuhuna doonaayey in ay tan dhacdo waana ay iska caddeed.\nDadka degaanka u dhashay Muqdisho iyo siyaasiyiintooda aqbali mayaan nidaam kor looga keenay haddii ay taas dhacdana waxaa imaaneeysa Cadaalad darro, sadbursi iyo dagaal sokeeye oo hor leh.


Wararki Ugu Danbeeyey ee Ololaha Doorashada Mareykanka - iftineducation.com\nWararki Ugu Danbeeyey ee Ololaha Doorashada Mareykanka\niftineducation.com – Xill ay ka harsantahay wax ka yar hal todobaad maalinta ay dadka Mareykanka soo dooran doonaan madaxweynaha cusub ee dalka Mareykanka, ayey warbixinti ugu danbeysay ee ra’yiga dadweynaha ee doorashada muujineysaa in musharraxiinta Hillary Clinton iyo Donlad Trum ay aad isugu dhawyihiin.\nTrum iyo Clinton oo ka kala socda xisbiyada Jamhuuriga iyo Dimoqraadiga ayaa shalay iyo xalayba xoojiyey ololahooda doorashada.\nDonald Trump wuxuu Talaadadi ka ololeeyey Wisconsin, halkaas oo uu dadka Dimoqraadiga ah ee codadkooda siiyey Hillary Clinton ay ka laabtaan oo ay isaga u codeeyaan.\nMusharaxa kale ee xisbiga Dimoqraadiga Hillary Clinton, ayaa iyaduna ololaheeda ka xoojisay gobolka Florida, halkaas oo ay ka sheegtay in hab dhaqanka Trump ee ka dhanka ah dumarka ay haweenka Mareykanka ku tahay dullinimo, bahdil iyo caay.\nDaawo Xaliimo Gobaad oo videoclip cajiib ah soo bandhigtay labaashilanayo loo raaxeynaayo


Google ‘oo ka aargoosanaya shaqaale ka cabanayay takoor loo geysto haweenka’ | Biyoguurenews.com\nHome Wararka Google ‘oo ka aargoosanaya shaqaale ka cabanayay takoor loo geysto haweenka’\nGoogle ‘oo ka aargoosanaya shaqaale ka cabanayay takoor loo geysto haweenka’\nQabanqaabiyeyaashii shaqo-joojinno taxane ahaa oo looga cabanayay sida ay shirkadda Google ula dhaqanto haweenka ayaa sheegay inay shirkaddu siyaabo kala duwan uga aargoosanayso.\nBishii November, ilaa 20,000 oo shaqaale ah ayaa xafiisyada Google ee ay ka shaqeynayeen isaga tegay iyagoo dalbanaya in isbeddello dhowr ah lagu sameeyo sida ay shirkaddu wax uga qabato eedeymaha la xiriira tacaddiyada jinsiga.\nLabo ka tirsan shaqaalihii ka dambeeyay dibadbaxyada, ayaa ku eedeeyay Google inay ka aargoosatay dhowr ka tirsan qabanqaabiyeyaasha.\nGoogle ayaase dafiray arrintaas.\nClaire Stapleton, oo u doodda xuquuqda shaqaalaha ayaa sheegtay in laga qaaday xilka madaxa suuq-geynta kaddib dibadbaxyada.\n“Ninka madaxa ii ahaa wuxuu bilaabay inuu i inkiro, shaqadeyda dad kale ayaa la siiyay, waxaana la ii sheegay inaan qaato fasax caafimaad, aniga oo aan xanuunsaneyn,” ayay ku tiri email cabasho ah oo ay dirtay.\nGabadhan ayaa sheegtay inay qabsatay qareen u dooda, kaddibna ay u suurto-gashay in shaqadeedii loo soo celiyo, balse weli aanan loola dhaqmin si wanaagsan.\nMeredith Whittaker, oo wax ka saxiixday email-ka, ayaa sheegtay in booskeedii shaqo laga beddelay.\nEmail-ka ay shaqaalahan qoreen ayay ku sheegeen: “Sheekooyinkeenna keliya maaha. Google wuxuu caado u leeyahay aargoosiga, taas oo lagu aamusiinayo haweenka, dadka madow, iyo kuwa laga tirada badan yahay.\n“Haddii aan dooneyno inaan joojinno takoorka, tacaddiga iyo go`aan-qaadashada aan habbooneyn, waa inaan joojinnaa inaan ka aargoosanno dadka sida furan uga hadla dhibaatooyinkaas.”\nPrevious articleBBC Maleeshiyo Maraykanka gudihiisa ugu “tababaranaya khaarajinta Obama”\nNext articleDAAWO;-Prof Samater Oo Ku Baaqay In La Kala Diro Komishanka, Soona Bandhigay Tirada Loo Baahan Yahay In Ay Noqdaan


Ogaden News Agency (ONA) – Ciidanka Gumaysiga oo Goma-gofa Raashin Kadhacay & Kacdoon Kadhashay.\nCiidanka Gumaysiga oo Goma-gofa Raashin Kadhacay & Kacdoon Kadhashay.\nPosted by Dulmane\t/ May 1, 2017\nWararka naga soo gaadhaya magaalada Goma-gofa ee Gobolka Shucuubta Koonfureed ee wadanka Itoobiya ayaa sheegaya in maamulku sheega Gobolka iyo ciidanka Wayaanuhu ay siwada jir ah udhaceen raashin loogu tala galay dadka abaaraysan.\nWarka ayaa intaas kudaraya in kumanaan kiintaal oo raashin caawimaad loogu talo galay ah ay leexsadeen ciidanka maamul kusheega halkaas kajira iyo ciidanka dhaqanka xun ee gumaysigu.\nMagaalada Goma-gofa iyo deegaanada kuxeeran ayaa ah dhulka ugu daran ee ay saamaynta kuyeelatay abaartu waxaana lasheegayaa in ay deegaankaas kunool yihiin kumanaan shacab ah oo ay macaluuli hayso.\nDhinaca kale ciidanka wayaanaha oo raashinka ladhacay uraad gadaya ayaa lasheegayaa in ay xidh xidheen dadwayne aad ubadan oo kuwii ladhacay ee tabaalaysnaa ah iyagoo sheegay in ay dhaceen raashinkii dadwaynaha, odayaasha deegaanka oo arintan kahadlay ayaa sheegay raashin ay ciidan ilaalinayaan in aysan shacabku xadi karin, isla markaana dadkan laxidh xidhay ladulminayo.\nDhinaca kale dhalinta kudhaqan Gobolka Goma-gofa ayaa lasheegayaa in ay kacdoon sameeyeen waxayna dhalintu kasoo horjeedaan dhibka iyaga kudhacay ee haana lagu iqaabayo.\nGuud ahaan wadanka gumaysiga Itoobiya ayaa laga soo sheegayaa abaaro baahsan oo dad iyo duunyaba saamaysay waxaana lasheegayaa in ay kooxda TPLF tu baasiin kusii shubtay dhibaatada taagan.\nDhinaca kale daraasad lasameeyay ayaa lagu ogaaday in wadanka Itoobiya uuyahay wadanka ugu daran ee uu saamaynta kuyeeshay cudurka Maraariyadu (duumada) waxaana lasheegayaa in cudurkaas laga helay 239 Dagmo oo guud ahaan wadanka Itoobiya ah.\nCudurada iyo abaaraha ayaa lasheegayaa in ay baabi’iyeen kumanaan dadka lagumaysto ah waxaana lasheegayaa in ay maamul xumadu kow katahay dhibka wadanka kajira.


Wasiirka Arrimaha Dibadda Somalia Axmed Ciise Cawad Oo Ka Hadlay Sababtii Ay Uga Aamuseen Qaraarkii Masar Gaysay Jaamacada Carabta Ee Ku Aadanaa Buuxinta Biyo Xidheenka – Allsomali.net\nHomeSomaliaWasiirka Arrimaha Dibadda Somalia Axmed Ciise Cawad Oo Ka Hadlay Sababtii Ay Uga Aamuseen Qaraarkii Masar Gaysay Jaamacada Carabta Ee Ku Aadanaa Buuxinta Biyo Xidheenka\n26 June 2020 allsomali Somalia, Wararkii Ugu Dambeeyay 0\nWasiirka arrimaha dibadda Somalia Axmed Ciise Cawad ayaa ka hadlay sababta Ay Somalia uga Aamustay qaraarkii ay dalka Masar keentay ee ku aadanaa Biyo xidheenka Dalka Itoobiya ka samaynayo Wabiga Niile.\nDalalka Itloobiya, Masar iyo Sudan ayaa bilihii ugu dambeeyay isku khilafsan biyo xidheenka ay dalka Itoobiya ka samaynayo Wabiga Niil ee kala dhexeeya Masar Iyo Sudan.\nwasiirka arrimaha dibadda Somalia Axmed Ciise ayaa sheegay in Itoobiya tahay dal ay daris la yihiin sidoo kale yihiin saaxiibo sidaas darteed ayna wax dhib ah la doonayn.\nWasiirka uu la hadlaya BBC-da ayaa yidhi”Anaga Mawqifkeenu waxa uu ahaa Somalia, Djibouti iyo dalka Qatar in wadahadalo lagu dhameeyo khilaafka weyn ee ka yimid biyo xidheenka ay Dalka Itoobiya dhisayso ee ka dhexeeya Dalalka Masar iyo Sudan”.\n“Qaraarka Dalka Masar soo gudbiyay waxa uu sheegayay in ayna Itoobiya buuxin biyo xidheenka ilaa inta laga heshiinayo halka ay Itoobiya sheegtay in ay ogoshahay wadahadalada laakiin ay doonayso in ay buuxiso biyo xidheenka hadii aanay waxba ka soo bixin wadahadalada”.\n“Waxa aan doonaynaa in aanu khilaafku ku sii badan labada dal-na si fiican wadahadalo u gaadhaan sababta oo ah dalka Itoobiya waxa aanu nahay jaar waana dal aan saaxiibnahay”.


11 sano oo ka soo wareegatay xilligii la soo bandhigay dastuurka dalka | Star FM\nHome Wararka Kenya 11 sano oo ka soo wareegatay xilligii la soo bandhigay dastuurka dalka\n11 sano oo ka soo wareegatay xilligii la soo bandhigay dastuurka dalka\nWaxay maanta ku beegan tahay sanadguuradii 11-aad ee ka soo wareegatay xilligii shaaca laga qaaday dastuurka hadda wadanka laga isticmaalo.\n27-kii bishii sideedaad ee sanadkii 2010-kii ayay ahayd markii xeerarkan lagu dhawaaqay.\nIsbeddellada uu dastuurka cusub la yimid waxaa ka mid ah hannaanka dowlad wadaajinta ee 47-da ismaamul .\nQaar ka mid ah Kenyaanka oo muujiyay dareenkooda ku aaddan waxyaabaha ay ka faa’iideen dhaqangelinta dastuurkii 2010-kii iyo culeysyada jiro ayaa sheegay in aan la joogin xilligii la beddeli lahaa xeerarka wadanka lagu maamulo.\nSidoo kale waxaa jiro kenyaanka qaar oo dareemaya in musuqmaasuqa uu sare u sii kacay.\nTani ayaa imaanaysa iyadoo maalmo ka hor maxkamadda racfaanka ay laashay qorsho la doonayay in lagu beddelo dastuurka.\nNext articleRaila oo doonaya in dib u habeyn lagu sameeyo adeegga booliska


Axmed Madoobe oo taliyaha nabadsugida maamulkiisa u magacaabay Col, Gaboobe. |\nAxmed Madoobe oo taliyaha nabadsugida maamulkiisa u magacaabay Col, Gaboobe.\nHoggaamiyaha maamulka Jubba Axmed Madoobe oo baryahan shirar joogta ah la lahaa saraakiisha ciidankiisa ayaa waxaa uu isbadel ku sameeyey hoggaanka nabadsugida maamulkiisa Kismaayo.\nWaxaa uu si rasmi ah ugu dhawaaqay inuu Col, Gaboobe yahay taliyaha nabadsugida ee maamulka Jubba, isagoona xilka kala wareegay Axmed Ibrahin Niiniile oo xilkaasi sii hayey tan iyo maalintii la dilay Ciise Raaskambooni.\nIsbadelka Axmed Madoobe uu sameeyey ayaa timid kadib markii magaalada Kismaayo ay sii korortay ammaan xumada ay la daalaa dhaceyso tan iyo markii ay gacantiisa soo gashay. Waxaana maalinkasta ku geeriyooda shacab iyo askarba.\nDhinaca kale ciidamo laba boqol lagu sheegay oo horey loogu tababaray inay ammaanka Kismaayo sugaan ayaan la ogeyn waxa ay qabtaan. Inkastoo saraakiisha ku talaxtagtay arrimaha ammaanka ay sheegeen inay ciidankaasi laftooda qeyb ka yihiin ammaan xumada Kismaayo.\nLama yaqaan ninkan cusub waxa uu kala duwan doono ragii xilkaasi uga horeeyey oo waxba aan ka qaban hay’adaasi ay ku magacownaayeen.


Ramadaanta iyo Ramadkeeda! (5aad) – Diyaarintii: Guuleed Cumar Madar. - Somaliland Post\nHome Maqaallo Ramadaanta iyo Ramadkeeda! (5aad) – Diyaarintii: Guuleed Cumar Madar.\nRamadaanta iyo Ramadkeeda! (5aad) – Diyaarintii: Guuleed Cumar Madar.\nWaxaynu wali ku gudo jirnaa barashada aqoonta ay leedahay bisha barakaysan ee ramadaan , waxaynu qoraalkanna wax ka iftiimin doonnaa waxyaabaha gafka ah ee ay dadku falaan bishan dhexdeeda , aad ayay u badan yihiin inta qalad ee ay aadamuhu sameeyaan inta lagu gudo jiro bishan barakaysan, dhawr qalad ayaynu ku soo qaanaynaa , waxana ka mid ah qaladaadkan hoos ku xusan .\nA- Ka hor bishu intaanay bilan qaladaadka dhaca.\n1- Dadka qaar ayaa aaminsan in bishan ” shacbaan ” ayaamaha uugu dambeeya in aan la soomi karin , laga yaba in soon lagu lahaaba , waana la soomi karaa .\n2- Waa inaanad aaminin in maalinta uugu dambaysa bisha ” shacbaan” ee labatan iyo sagaalka (29) ay tahay maalin shaki.\n3- waa in aanad dhaafin hadii maalinka uugu horreeya soonku uu kugu dhaafay shaki oo aad qallaysaa , waxana fiican inaad soonto maalinkaa shakiga hadii loo bato inay ramadaan tahay.\nB- Soo dhawaynta ramadaanta , qaladaadka dhaca.\n4- Dadka qaar ayaa dhibsada kana xumaada soo galitaanka bisha barakaysan iyagoo uuga xumaanaya inay ka joogsanayaan ” cabitaankii sigaarka , balwadihii kala duwanaa , fadhiisiga maqaaxiyaha aan khayrka lahayn”.\n5- Dadka qaar ayaa bishan ku soo dhaweeya qiiro aad u badan oo aad uuga waynaysiiya bishan bilaha kale, bilaha kalana dayaca cibaadada , una haysat in alle (S.W.T) bishan uun la caabudo.\n6- Waxa dhacda in aqoon la’aan lagu cibaadaysto bishan , oo qofku sida ay la noqoto isagoon aqoonta bishan baran uu u cibaadaysto .\n7- Waxa dhacda dadka qaar in ay bishan barakaysan u samaystaan heeso iyo musig kala duwan oo ay ku soo dhaweeyan , iyagoo aaminsan inay cibaado tahay.\n8- Waxad dhacda dadka qaar inay bishan bilawgeeda xisaabta falaga uun ku gaabsadaan kuna soomaan, kana kaaaftoomaan aragga bilashada bishan barakaysan.\n9- Waxa qalada in aad ku soonto uun kuna afurto makkah iayadoo la soomi karo lana afuri karo meeshii bisha laga arkaba.\n10- Waa qalad inaad safar u baxdo bisha barakaysani marka ay bilato , adoo u dan leh inaad soonka kaga meeraysato.\n11- Waxa qalada inaad iska cunto maalin maalmaha bisha ramadaan ka mid ah , adiga oon cudur-daar haysan .\n12- Waa qald in uu waalidku dhayalsado caruurta oo aanu ku barbaarin cibaadada soonka , iyaga oo uuga gaabinaya inan soonku ku waajib ahayn caruurta , waxana mudan in lagu barbaariyo caruurta cibaadada soonaka.\n13- Waa qalad gabadhu in ay iska afurto iyada oo ka daahirsatay dhiiga caadada , balase aan waqtigeedii u dhamaystirmin , daahirna ay tahay . Inay soonto weeyaan mar hadii ay dahaara qaadatay , waqtiga sugimayso.\n14- Waxa qalada in gabadha uurka lihi iska cunto iyada oo awoodaysa soonka , haddii uu dhib ku yahay ama talo ahaa uu u siiyay dhakhtar muslin ahi ina aanay soominna waa ay iska cuni kartaa . Qalle ayaa lagu leeyahay marka ay awoodo.\n15- Waxa qalada qofku ina uu soonka uun awooda saaro salaadana dhayalsado.\n16- Waxa qalada in aad salaad ilaaliso bisha ramadaan oo kaliya , marka ay dhamaantana aad iska dhaafto.\n17- Waxa qalada in hurdo uun aad ku dhamaysato maalmaha ramadaanta , adoo is dhaafinay daalka iyo gaajada , hudrdadaas oo ay kugu dhaafayaan salaada duhur iyo salaada casar.\nC- Suxuurta iyo qaladaadka dhaca.\n18- Waxa qalad ah in aad aaminto in maalinka uugu horreeya uun aad wada niyaysato xidhashada soonka , habeen walba, waa in aad niyaysataa in barri aad soomayso , suxuurtuna waxa ay kuu fududaynaysaa inaad qalbigaaga u soo xaadiriso inaad soomayso bari maalin kamida maalmaha ramadaanta.\n19- Waxa qalada inaad suxuur la’aan soonto ama aad hor mariso , oo aad fiidka sii suxuurato.\n20- Waa qalad in aad ku dhawaaqdo xidhashada soonka adiga oo leh ” nawaytu sawm” nabiga naxariis iyo nabad galyo kor kiisa ha ahaatee kamay sugnaan iyo asxaabtiisaba ilaahay haka raali ahaadee .\n21- Waa qalad gabadha aaminsan inaan soon lagu lahayn maalinka uu suxuurta ka hor ka joogsaday dhiiga caadadu , iyadoo cudur-daar ka dhiganaysa inayna maydhan , maydhashaduna shardi uma aha in aad soonka uuga baaqato………. Ilaahay siduu khayrku ku jiro hayna waafajiyo.\nLasoco qaybaha dambe .


Maxkamadda darajada koowaad ee CQS oo xukunno dil ah ku riday askar – STAR FM SOMALIA\nMaxkamadda darajada koowaad ee Ciidamada qalabka sida ayaa maanta xukunno dil ah ku riday labo askari, kuwaasoo horay dilal ugu geystay askar kale, iyadoo Maxkamadda ay cafis u fidisay dad lagu waayay wax dambi ah.\nEedeysanayaasha la xukumay waxaa ka mid ahaa dable Isaaq Maxamed Xaashi oo lagu xukumay dil toogasho ah, kadib markii lagu helay inuu si bareer ah u dilay Marxuum Ex Dable Macalin Aadan Ibraahim Cabdulle oo dilay 17/9/2015 ku dilay deegaanka Buulo Mareer ee Gobolka Shabeellaha Hoose.\nSidoo kale Maxkamadda ayaa waxay dil toogasho ku xukuntay Muxiyaddiin Maxamuud Calasow Ciid, kaasoo horay u dilay Marxuum la oran jiray Saciid Cali Maxamed, waxaana dilkiisa uu u adeegsaday bastoolad taariikhda markii ay aheyd 21/8/2015, kuna dilay degmada Wadajir ee Gobolka Banaadir.\nGuddoomiyaha Maxkamadda Darajada koowaad ee ciidamada qalabka sida G/sare Xasan Cali Nuur Shuute ayaa sheegay in la sii daayay labo askari oo lagu kala magacaabayay Axmed Cabdi Jaamac iyo Maxamed Jaamac Faarax oo lagu waayay dambigii lagu soo eedeeyay.\nMidowga Yurub ayaa dhowaan ugu baaqay dowladda Federaalka inay joojiso xukunada dilka, isla markaana uu xadgudub ku ah xuquuqda aadanaha, waxaana Warbixin ka soo baxday Midowga Yurub ay sheegtay in dadka xukunada dilka lagu fuliyo aanay helin Racfaan, taasoo ay beenisay Maxkamadda sare ee Ciidamada qalabka sida.


Hay’adda Socdaalka iyo Jinsiyadaha oo sheegtey in Norway aqoonsatey Baasaboorka Soomaaliya • Horseed Media\nYou are here: Home / Somali News / Federal Republic of Somalia / Hay’adda Socdaalka iyo Jinsiyadaha oo sheegtey in Norway aqoonsatey Baasaboorka Soomaaliya\nHay’adda Socdaalka iyo Jinsiyadaha oo sheegtey in Norway aqoonsatey Baasaboorka Soomaaliya\nPosted: Mohamed Jeenyo - June 18, 2017\nWar ka soo abxay xafiiska Socdaalka iyo jinsiyadaha Soomaaliya ayaa lagu sheegay in dowlada Norwey aqoonsatay Baasaboorka Soomaliga ah gaar ah midka Diblomaasiga ah oo ay qaataan Madaxda Dowlada iiyo Siyaasiyiinta!.\nHay’adda Socdaalka warka ka soo baxay ayaa lagu sheegay in dhamaadka Sanadkan 2017 dowlada Norwey Soomaaliya u soo direysa khuburo u kuurgali doonaa habka lagu bixiyo Basaboorka Shaqaalaha ee iyo basaboorka shacabka ay qataan si ay dowlada Norwey u aqoonsato oo ay muwaadiniinta Soomaliyeed dal-ku galka u siin karto haddii uu buuxiyo shuruudaha.\nSido kale Agaasimaha Guud ayaa madaxda dowlada iyo dhamaan Soomalida heysta Basaboorada Shisheeye ka codsatay in ay ku safraan basaboorka Soomaaliga marka ay ku baxayaan magaca Soomaliya ayna ka qeybgalayaan Shirarka Caalamka.\nWarka ka soo baxay hay’adda socdaalku ma sheegin xiliga Norway aqoonsatey baasaboorka cas ee Diblomaasiga, waxaana la is weydiin karaa waxa madaxda Soomaalida ee Norway imaan jirtey ay ku safri jireen markii hore.\nWasaaradda Arrimaha DIbadda ee Norway ayaan weli waxba ka beddelin qoraal 7 sano ka hor ay soo saartey oo lagu sheegayo in baasaboorka Soomaaliugu aanu dalkooda ka shaqeyn, waxaana la is weydiin karaa in ka qaadista xayiraada kan diblomaasiga ay tahay oo keliya kumeel-gaar.\nDalka Norway waxa uu safka hore uga jiraa dalal badan oo reer Yurub ah oo doonaya in Soomaali aad u badan dib ugu celiyaan Soomaaliya, waxaana ay sooc eliyeen xiriirkii Diblomaasiyadeed ee Soomaaliya xiligii Dowladdii Xasan Sheekh Maxamuud.\nRaytsalwasaaraha Soomaaliya iyo Afhayeenka Baarlamaanka Federaalka, labaduba waxay haystaan dhalashada dalka Norway, dibna uma aysan celin weli.


Kurdiyiintu Maxay Yihiin? Halkey ka yimaadeen? Maxaysan dal u lahayn? | Afrikaan I Saldhiga xalka caqabadaha\nAfrikaan.so, April 28, 2016\nAfrikaan.so — January 26, 2020\nQowmiyadda Kurdiyiinta waa mid ka mid ah dadka asalka ah ee dhulka siman iyo buuraha Mesopotamia, halkaas oo hadda u kala qeybsan Koonfurta-Bari ee Turkiga, Waqooyi-Bari Suuriya, Waqooyiga Ciraaq, Waqooyi-galbeed Iraan, iyo Koonfur-Galbeed Armenia. Maanta, waa qowmiyad kala qeybsan, balse ka mideysan midabka, jinsiyadda, dhaqanka iyo luqadda, inkasta oo ay leeyihiin lahjado kala duwan. Sidoo kale waxay kala aaminsan yihiin diimo kala duwan, waxaana ugu badan Muslimiin Sunniyiin ah.\nHorraantii qarnigii 20-aad, Kurdiyiin badan waxay billaabeen in ay ka fakaraan sidii ay ku aasaasi lahaayeen dal u gaar ah – kaas oo aalaaba loogu yeero “Kurdistan”.\nRajada noocaas ah waxay burburtay seddax sano ka dib, si kastaba, heshiiskii Lausanne, ee lagu aasaasay Turkiga Casriga ah, wuxuu sababay in Kurdida aysan yeelan dal, taasi bedelkeeda waxaa loo kala qeybiyay dalalka ay xuduudaha la wadaageen. Illaa 80-kii sano ee ka dambeysay, tallaabo kasta oo Kurdiyiinta ay u qaadeen in ay dal ku sameystaan, si arxan daro ah ayaa cagta loo marinayay.\nBartamihii 2013-kii, Ururka IS waxay weerar culus ku qaaday seddax saldhig oo waaweyn oo Kurdiyiinta ay ku lahaayeen xuduudahooda dhanka Waqooyiga Suuriya. Waxay weerar joogto ah ku hayeen illaa bartamihii 2014-kii kaas oo ay ka hortageen malleeshiyada Difaaca Shacabka ee YPG – oo ah garabka hubeysan ee xisbiga siyaasadda Kurdida ee Suuriya.\nSidoo kale YPG iyo Kurdiyiinta PKK, oo muddo 30 sano ah u dagaallamayay in ay ka go’aan Turkiga, ayaa u gurmaday Kurdiyiinta Ciraaq.\nBishii September 2014-kii, Ururka la baxay Khilaafada Islaamka waxay weerar ku qaadeen xarumaha Kurdiyiinta ee Waqooyiga Suuriya sida magaalada Kobane. Kumannaan qof ayaa u qaxay dhanka kale ee xuduudda Turkiga. Inkasta oo dagaalka uu aad ugu dhowaaday Turkiga, haddana maamulka Erdogan wuxuu diiday in ay weerar celin ku qaadaan IS, ama ay Kurdiyiinta Turkiga u ogolaadaan in ay is difaacaan.\nBishii January 2015-kii, ugu yaraan 1,600 oo qof ayaa ku dhimatay, malleeshiyaadka Kurdiyiinta dib ayey u qabsadeen Kobane. Bishii October 2017-kii, dagaallamayaasha malleeshiyada Kurdiyiinta oo garab ka helayay ururada Carabta, waxay dib u qabsadeen xuduuntii ururuka IS ee Raqqa, ka dibna waxay u sii talllaabeen dhanka Koonfur-Bari illaa gobolka Deyr al-Zour – meeshii ugu dambeysay ee gacanta ay ku hayeen ururka isku magacaabay Dowladda Islaamka.\nMeeshii ugu dambeysay ee ay qabsadeen waxay ahayd Baghouz, taas oo ay qabsadeen bishii March ee 2019. Bishan October 2019, ciidamada Mareykanka waxay isaga bexeen xarumihii ay ku lahaayeen xuduudda Turkiga ka dib markii madaxweynaha uu sheegay in ay qorsheynayaan duullaan ay ku qabsadanayaan 32km oo ay kaga sifeynayaan dagaallamayaasha YPG. Halkaas waxaa la dejin doonaa illaa laba milyan oo qof oo Suuriya u dhashay kuwaas oo qaxooti ku ah Turkiga. Ciidamada Turkiga iyo xulafadooda mucaaradka ah ee Suuriya ayaa goobo badan qabsaday, dhowrkii maalmood ee ugu horreeyay ee duullaanka. Kurdiyiinta waxay ka dib heshiis u la galay cadowgoodii hore – dowladda Suuriya – oo ay isku raaceen in ay ku wareejiyaan deegaannadooda.\nHoggaamiyaha PKK leader Cabdullah Ocalan wuxuu ku xiran yahay xabsi ku yaalla Turkiga tan iyo 1999.\nCadowtooyo aad u qoto-dheer ayaa ka dhexeyso dowladda Turkiga iyo Kurdiyiinta dalkaas oo boqolkiiba 15% illa 20%, ka ah bulshada dalkaas. Kurdiyiinta waxay gacan bir ah kala kulmeen maamulka Turkiga. Kacdoonkii 1920 illaa 1930-meeyadii, Kurdiyiin badan ayaa dib u dejin ka helay dalal kale. Magacyada afka Kurdida iyo dhaqankooda ayaa la mamnuucay, sidoo kale ku hadalka Luqadda Kurdiyiinta waa la xakameeyay.\nSi la mid ah, aqoonsiga jinsiyadda Kurdiyiinta ayaa laga diiday gudaha Turkiga, iyadoo dadka lagu astaameeyay Turkida buuraleyda ah deggan. Sannadkii 1978, Cabdullah Ocalan wuxuu aasaasay PKK oo ku dhawaaqday dal ka madaxbannaan Turkiga. Lix ano ka dib, kooxda waxay bilowday dagaal. Tan iyo markaa ka dib, in ka badan 40,000 oo qof ayaa ku dhimatay, boqollaal kun oo kalena way ka barakeceen colaadda.\nIn ka badan 40,000 ayaa ku dhimatay dagaalka PKK tan iyo sannadkii 1984.\nUrurka PKK ayaa maamulka Turkiga ku eedeeyay khiyaano, waxayna weerar ku qaadeen militariga iyo booliska. Dowladda Turkiga waxay dhankeeda bilowday wax ay ku tilmaamtay “dagaal ballaaran oo ka dhan ah argagixiso” oo ay ula jeeday PKK iyo IS. Wixii markaa ka dambeeyay, kumannaan qof – oo shacab ay ka mid yihiin – ayaa ku dhimatay rabshadaha Koonfurta-Bari ee Turkiga.\nMilitariga Turkiga waxay Waqooyiga Suuriya ku sugnaayeen tan iyo 2016-kii, xilligaas oo ay ciidamo iyo gaadiid dagaal u dirtay in ay caawiyaan mucaaradka Suuriya oo duullaan ku ahaa ururka la baxay Khilaafada Islaamka. Xoogaggaas waxay qabsadeen magaalooyiinka muhiimka ah ee xuduudda ku teedsan sida Jarablus, waxayna ka hortageen YPG in ay deegaannadaas ay qabsadaan, waxay sidoo kale u sii gudbeen dhanka dhufeysyadii Kurdiyiinta ee Afrin illaa Galbeedka. Sannadkii 2018-kii, Ciidamada Turkiga iyo xulafadooda mucaaradka Suuriya waxay billaabeen guluf colaadeed ka dhan ahaa YPG oo ay kaga saareen Afrin. Tobannaan shacab ah ayaa ku dhimatay, kunannaan kalena way ka barakaceen dagaalkaas. Dowladda Turkiga waxay sheegtay in YPG iyo PYD ay yihiin ururka PKK oo is fidiyay, ayna wadaagaan fikradda ah in dowlad gaar ah ay noqdaan, iyo in ay yihiin urur argagixiso oo u baahan in laga taqaluso.\nXigasho: Conflict Monitor iyo BBC Somali\nTags: Kurdiyiintu maxay yihiin? Halkey ka yimaadeen?\nNext post Taariikhda Saxaafadda\nPrevious post Habdhiska Muruqyada & Habdhiska neefsiga-Qeybta 3aad


Sidee loo heli karaa Shirgudoon Baarlamaan oo lagu wada qanci karo\nTuesday July 13, 2021 - 09:38:21 in Articles by Hadhwanaag News\nXalka Labaad: Colka Wadhaf ma lagu dayay !\nSidee loo heli karaa Shir-guddoon lagu wada qanacsan yahay ?\nWaxaa muuqata in Xisbiyada Mucaaridka ah ee WADANI Iyo UCID oo is garabsanaya iyo dhinaca kale oo ah Xisbiga KULMIYE iyo Xukuumadiisu ay xusul duub ugu jiraan sidii ay u hanan lahaayeen kuraasta shirguddoonka golaha wakiilada. Inkasta oo dhinac kastaa uu geed dheer iyo mid gaabanba u fuulayo inuu gaadho yoolkiisa, isla markaasna ay inoo muuqato in Xisbiyada Mucaaridka ah ee helay tirada ugu badan ee Xildhibaanada Golaha Wakiilada aan la dhayalsan karin, hadana ma jiri karaa xal ka duwan kan ah in awwood la isku muquuniyo, taasoo haddii ay dhacdo horseedi karta muran jiitama Iyo is ficilsi baarlamaankeena la kowsata oo car iyo wir ah, caqabadna ku noqon karta hawlaha ay Ummada ka sugayso baarlamaanka cusub, waxaa haboon inaan dariiq kale uga wareegno arrintaas oo aynu helno Xal kale oo lagu wada qanci karo oo dhalin kara in la helo Baarlamaan middaysan Iyo Xukuumad si wada jir ah ugu shaqeeya Ummada oo wixii fiican ka wada shaqeeya wixii khaldana isla saxa si aan cadaawadi ku jirin.\nXusuusteena markaynu dib u celino Baarlamaankeenii hore waxaa bilowgiiba ay labadii Xisbi Mucaarid ee UCID iyo KULMIYE oo xulufo ahaa ay sutida u qabteen Xukuumadii UDUB, waxaanay gaar u go’doomiyeen oo ay cudud ku muquuniyeen Xubnihii Baarlamanka ee UDUB, waxaana arrintaas aynu ka dhaxalnay buuq aad u badan iyo wada-shaqayn la’aan dhex martay Xukuumadii iyo Baarlamaankii, waxaana xiliyada qaar ay gaadhi jirtay in la is fara-saaro oo xataa Baarlamanka la xidho.\nXiligii Xukuumada UDUB oo keliya khilaafku muu jirin, balse xiligii Xukuumada Siilaanyo lafteeda heer xun ayuu gaadhay khilaafkii u dhexeeyay Baarlamanka iyo Xukuumadii hore ee KULMIYE oo ay dhacday in Baarlamanka gudihiisa la isku gacan qaado.\nHadaba inaga oo cashar ka baranayna khilaafyadii ina ragaadiyay ee hore inoo soo maray, sidee ayaynu uga hor tegi karnaa in uu inagu soo noqdo Khilaaf danbe oo ka dhex dhasha Baarlamankan cusub iyo Xukuumada?\nWaxaan soo jeedin lahaa qodobadan:\n1. In laga hor tago oo meesha laga saaro in awwood la isku muquuniyo oo ay labada dhinac isku adeegsadaan Awwood Mucaaridnimo ama Awwood Xukuumadeed.\n2. In Saddexda Xubnood ee shir gudoonka ay Saddexda Xisbi u kala qaataan sida ay Baarlamanka ugu kala badan yihiin oo Gudoomiyaha Golaha la siiyo Xisbiga Wadani, Gudoomiye ku Xigeenka Koowaadna Xisbiga KULMIYE, Gudoomiye ku Xigeenka labaadna Xisbiga UCID.\n3. In Hormuudka Bulshada, Waxgaradka, Culimada iyo Ururrada Bulshadu ay ka hawl galaan sidii ay labada dhinac isugu soo dhawayn lahaayeen uguna qancin lahaayeen inaan la isku muquunin awoodo Xisbiyeed ama awood xukumadeed oo la isu tanaasulo.\n4. In Xisbiyada Mucaaridka ahi ay ogaadaan inaan dantoodu ku jirin inay muran iyo khilaaf la galaan Xukuumada, taasoo dib u dhac ku keeni karta doorashooyinka soo socda ee Guurtida iyo Madaxtooyada, isla markaasna ay ogaadaan in Xukuumadu ay haysato dariiqyo badan oo ay iskaga difaaci karto kuna wiiqi karto xisbiyada mucaaradka ah.\n5. In Xukuumadu ay ogaato inaanay Danteeda iyo danta Dalka midna ku jirin khilaaf Baarlamanka ka dhex qarxa, kaasi oo sababi kara habacsanaan iyo dib u dhac ku yimaada shuruucda tirada badan ee Dalku baahida u qabo iyo ansaxinta qorshayaasha xukuumadu ay higsanayso.\nUgu danbayn Xisbi kasta iyo qof kastaa wuu Jecel yahay in murashaxa uu wataa uu guulaysto, aniguba waan jeclaan lahaa in Xildhibaan Faratoon uu guulaysto, hase yeeshee Danta Ummada in wax kasta laga horraysiiyo oo la isu tanaasulo ayay Somaliland ku soo gaadhay Nabada Iyo Horumarka ay maanta ku naaloonayso.\nUjeedadeenu waa in la sameeyo si ay xeegana xeego u noqoto, ilkana ay u nabad galaan oo looga baaqsado murano iyo khilaafyo hor leh oo dalka ka curta. Waxaynu u baahanahay Baarlamaan iyo Xukuumad wada shaqeeya, balse isla xisaabtama oo isa saxa iyada oo laga fogaanayo wixii horumarka dalkeena hoos u dhigaya.\nAllow Eex ma tiraabine Aqoon haygu cadaabin


HESHIISKII XUKUUMADDII NUUR CADDE IYO EU ee Dec 13, 2008\nDhammaadkii sannadkii 2008, ayaa heshiis waxaa kala saxiixday xukuumaddii uu ra'iisul wasaaraha ka ahaa Nuur Xasan Xuseen (Nuur Cadde) iyo Midowga Yurub. Waxaa heshiiskaas DFKMG u saxiixay safiirka u fadhiya Nairobi. Sida aan hoos ku arki doono waxaa heshiiskaas la saxiixay xilli aan DFKMG lahayn madaxweyne. Hoos ka akhri wixii heshiiskaas ku qornaa oo Af-Soomaali loo rogey iyo faallo kooban oo ku saabsan heshiiskaasi sida uu xad gudubka ugu yahay xuquuqda qaranimada Soomaalida.\nHeshiiskan oo ku soo baxay faafinta rasmiga ah ee Midowga Yurub (Official Journal L 010 , 15/01/2009 P. 0029 - 0034), waa kan:\n- Qaraaradii Golaha Ammaanka ee Qarammada Midoobay (QM) ee Resolutions 1814 (2008), 1816 (2008) iyo 1838 (2008) iyo qaraarkii ku xigey,\n- Warqad ku taariikhaysan 1da November 2008 oo ka timid Ra’iisul Wasaaraha Dawladda Federaalka Kumeelgaarka ah Mudane Nuur Xasan Xuseen ee Jamhuuriyadda Soomaaliya oo ku socotey Xoghaynta-Guud ee Golaha Midowga Yurub / Wakiilka Guud ee Arrimaah dibadda iyo Ammaanka u qaaabisan EU oo jawaab u ahayd Wadashaqaynta Midowga Yurub ay soo jeediyeen, iyo Warqadda ku taariikhasan 14kii November 2008 oo ah wargelintii ay Dawladda Federalka kumeelgaarlka ee Jamhuuriyadda Soomaaliya ay soo bandhigiddaas ku wargelisay Xoghayaha Guud ee QM,\n- Golaha EU ficilkii Wadajir ahaan ay qaateen ee 2008/851/CFSP markay taariikhdu ahayd 10kii November 2008 oo ku saabsanaa Militariga Midoga Yurub hawlgalkooda ku saabsan ka hortagga, caabinta iyo cadaadinta ficillada burcad badeeda iyo burcadda hubaysan ee xeebaha Soomaaliya (Hawlgalka Atalanta)\n- In heshiiskani uusan saamayn ku yeelanayn labada dhinac (Somalia & EU) xuquuqdooda iyo waajibadkooda heshiisyada caalamiga ah iyo arrimaah kale ee la xiriira maxkamadda caalamiga ah, oo ay ku jirto xeerka dembiyeedka maxkamadda caalamiga ah\nQodobka 4-aad wuxuu leeyahay waxaa kaliya oo laga rabaa inay wataan calaamada howlgalkaan cusub loo sameeyey ee EUNAVOR oo kaliya, haday calaamadaas wataan waxkale oo laga rabo majirto (Uniform). Lagama doonayo Baasaboor iyo inay wadanka Soomaaliya Visa kusoo galaan ama ku joogaan, sidoo kale waxaa laga dhaafay in hay'ada socdaalku baarto ama waydiiso wax sharci ah iyo dhinaca Custom-ka iyo Xuduuda oo aan wax baaritaan ah ku samayn karin, macnaha qodobkan oo kooban waa waxay ka xuquuq badan yihiin Muwaadinka Soomaaliga ah. Sidaas maxaan u leenahay marka laga yimaado qofka shacabka ah ee Soomaaliga ah, dhamaan qaybaha kala duwan ee Dowlada waxay wadanka uga baxaan Baasaboor Dubamaasi ah, ha ahaadeen Hay'ada fulinta ama Mudanayaasha Baarlamaanka, Xasuusnowna Dowladu waxay qabanayso waa shaqo guud, sida qaalibka ah. Wali lama hayo Sharci sheegaya qofka muwaadinka ah inuu wadankuu doono ha ahaadee uu Baasaboor la'aan, ama Teesaraha aqoonsiga la'aantiis xataa wadankiisa dhexdiisa u kala safri karo. Shaqaalaha howl galkaan loo soo ka xaysto wadankay doonaan ha ahaadeen e waxaa laga dhaafay in magac laga qoro ama la waydiiyo meesha ay ka yimaadeen, wadanka way iska soo gali karaan, meeshay doonaana waa aadi karaan. lama yaqaano waxay ku joogaan, majiraan sharci lasiiyey oo ka dhacaysa, sida Visa-ha Dal ku galka, Daganaansha wadanka ama dhalashada wadanka. Shaqaalaha dhulka Soomaaliya waxay ku wadan karaan nooc kasta oo gaadiid ah Cir, Dhul iyo bad, lagamana rabo wax sharci ah, haday kamid yihiin dalalka qaybta ka ah howl galka, ama wataan shatiyada wadamadooda, sida; kan gaariga lagu kaxeeyo.\nQodobkan shanaad markaad aragto waxaad ilaawaysaa kuwii kasii horeeyey inkastoo uu xoojinayo qayb kamida kuwii aan soomaray. Wuxuu leeyaha Noocyada gaadiidka Midowga reer Yurub lama fiirin karo lamana gali karo meelkasta oo uu joogo, waxaa ka caagan in labaaro Diyaaradahooda iyo Maraakiibtooda, wax su'aal ahna aan lawaydiin, haday xadgudbaana wax dacwad ah lagu soo oogi karin. Waa yaabe dalka yaa iska leh, mawadan Midowga reer Yurub ka mid ah baa, xageese aduunka aan ku noolahay sidaas looga dhaqmaa, waxkasta oo ay wataan waa ka wayn yihiin sharciga waa lama taabtaan, sharci laguma qaadaan. Arintan si fiican u dhuux "Kaydka xogtooda, wada xiriirka howlgalka ee rasmiga ah waa laba taabtaan, xili kasta oo ay ahaato" Taas macnaheedu waa howsha ay u joogaan cid og majirto, haday wadanka sahamin kusameeyaan lama ogaan karo, waxkasta oo kuwada hadlaan iyaga kaliya ayaa is og. Qodobadaan kore markaad akhrido miyaadan qirayn inaan gumaysi galay Qarniga 21-aad, gumaysigana uu qayb kayahay Sarkaal sare oo loo tababaray difaaca Dalka iyo Dadka, Col. Nuur Xasan Xuseen.\nHadaba waxaa hubaal ah in Muwaadinka Soomaaliyeed ee arka qoraalkan madaxu xanuunayo, haduu xanuun horay u qabayna laga yaabo inay dhacdo inuu dhakhtarkiisa arko. Aduunka aan ku noolahay xuquuqda noocaas oo kale ah wax haysta majiraan, iska daa wadan aad ajnabi kutahay oo xaqa aad leedahay aad u kooban yahay, kawaran hadii laleeyahay Muwaadin Soomaaliyeed oo wadankiisii lagu dulmiyey wax xuquuq ah malihid waxaa kaamudan Gumaystahan doolka ah. Hadaba su'aashu waxay tahay maxay tahay danta Soomaaliya ugu jirta Gaashaan buurtan reer Yurub ee wax sharci ah oo qanabaya uusan jirin inay wadankeena xuquuqda intaas leeg ku yeeshaan? Howlgalada noocaan oo kale ah aduunku markuu galayo dan ayuu ugu xishaa, gaar ahaan wadama 3-aad dhaqaale ayey fiiriyaan. Tusaale waxaa ah Jabuuti waxay Saldhig Milatari siisay Maraykanka iyo Qaar kamid ah wadamada reer Yurub, dhaqaale xoog leh ayaa kasoo gala. iska daa wax dhaqaale ah oo nala siiyee waxaa loo saxiixay in Canshuurtii laga dhaafay noocay doonto hanoqotee sida; Shaqaalahooda, qalabkooda, dhaqaalahooda iyo isticmaalka Hawada, Badda iyo dhulka. Su'aasha jawaabteeda waxaan kasugaynaa Nuur Xasan Xuseen oo ahaa Raysal wasaarihii arintaan fuliyey.\nFaalladeena waxaan ku bilownay Madaxda Soomaaliya Dowladii Siyaad Barre kadib inay galayeen heshiisyo naxdin leh. Akhristow dib u milicso labaatankii sano ee lasoo dhaafay iyo hagar daamooyinka ay gaysteen rag sheeganayey masuuliyiin Soomaaliyeed. Xiligii Cali Mahdi Maxamed lagu magacaabay Madaxwayne ku meelgaar ah, wuxuu saxiixay heshiis uu ku ogo'laanayo in Soomaaliya lagu aaso sunta halista ah ee Qarniyaal lagu halaagsamo (Haraaga Nuclear-ka ) isagoo xeeriyey xiriir wanaaga loobahan yahay in lala yeesho wadamada Sunta aasaya. Xaafuun 100-sano -2004/2005 oo ay madaxdii Puntland isku dayeen in ay ay u dhul Soomaaliyeed XAAFUUN u saxiixaan Kambanigii HAFZA, C/laahi Yuusuf iyo Cali Maxamed Geedi Soogalintii Ciidamada cadowga Itoobiya Caasumada Dalka Soomaaliya iyo u ogolaanshahoodii in Calanka Itoobiya ay kala taagaan Madaxtooyada Soomaliya,(gurii uu daganaanjiray Madaxwayne ku xigeenkii Soomaaliya Ismaaciil Cali Obokor), Nuur Xasan Xuseen (Nuur Cade) Saxiixida heshiiska aan ugu magac bixinay Gumaysiga reer Yurub ee qarniga 21-aad ee uu lagalay EUNAVFOR kuna duudsiyey Muwaadinka Soomaaliyeed xuquuqdiisii, ogolaadayna in wadankiisa lagu gumaysto, hadaan si kale u dhignana la oran karo wuxuu dhaxal wareejiyey Qaranimadii Soomaaliyeed. Sidoo kale Sheekh Shariif Sh. Axmed iyo Cumar C/rashiid oo saxiixay heshiis Soomaaliya ay ku waayi karto 116000km2 oo dhul baddeed, Dowlada Kenya oo Soomaaliya ka haysata NFD u ogolaanaya inay qaadato oo ku darsato dhulkay horay u haysatay 116000km2.\nEconomic Exclusive Zone (EEZ) -Aagga Gaarka ah ee Ganacsiga - waa aag dalka xeebta leh ka kalluumaysan karo. Badanaa wadammada badaha leh cabbirka EEZ waa 200 mayl badeed waxaana hadda la qorshaynayaa in laga dhigo 350 mayl badeed.\nInternatioanl Waters / High Sea (Bad weyn) - bad caalami ah oo dad ka dhexayse ah. Waa wixii ka baxsan Territorial, EEZ waters.\nMadaxweyne Aaden Cabdulle Cusmaan (Aaden Cadde) (madaxweynahii Soomaaliya intii u dhaxaysay 1 July 1960 - 10 June 1967) oo ahaa madaxwaynihii ugu horeeyay ee ay Soomaali yeelato ayaa ka caddayay shirkii Ururka Midowga Afrika ay ku yeesheen magaalada Qaahira sannadkii 1964, isaga oo sheegay Soomaali marnaba in aanay ogolaanayn XUDUUD-BEENAADKA la dhex dhigay dadka Soomaaliyeed.\nSidoo kale ra'iisul Wasaarihii Soomaaliya mudane Cabdirisaaq Xaaji Xuseen (Ra'iisul wasaarahii Soomaaliya intii u dhaxaysay 14 June 1964 - 15 July 1967) ayaa sannadkii 1966 sheegay in dastuurka Soomaaliya dhigayo raadinta iyo u dagaalanka xorriya dadka Soomaaliyeed ee aan loo ogolayn in ay ka tashadaan aayahooda, hadaladiisiina waa ka mid ahaa: "Dastuurka Soomaalida waxaa la galiyay in dawlad kasta oo Soomaaliya in ay khasab ku tahay in ay raadiso wadannada maqan, in la isku soo daro, oo ay uga shaqayso si nabad ah. Siyaasadda dibadda ee dawladda Soomaalida tiirkeeda koowaad wuxuu ahaa sidii lagu heli lahaa wadanada Soomaalida oo maqan sidii xuquuqdooda loo heli lahaa, ayuu ahaa. Markaa waxa alla iyo wixii meel la isugu yimid, oo ururo ah oo dibad ah, ilaa waqtigaa OAU ma jirin, meel Qarammada Midoobay (UN) haddii la ogolaan karay iyo meelahii kale oo la isugu tegey, xukuumadda Soomaalidu marna dib ugama dhicin in ay ku dhawaaqdo xaqa ay leeyihiin wadannadaas maqan in loo ogolaado codkooda in ay dhiibtaan. Hadal meel kasta oo Forum ah, oo la isugu yimaado, oo suuragal ay noqon kartay xukuumadda Soomaalidu aad bay ugu dadaashay, taasi waa dibaddii. Gudahana ummadda Soomaalidu sidaas ayay rumaysnayd, xukuumadda Soomaaliduna aad iyo aad bay marwalba ugu dadaalaysay in dadwaynaha Soomaalidu ay ku baraarugsanaadaan fikraddaas iyada ah ayaa lagu dadaalayay."\nJanaraal Maxamed Siyaad Barre (madaxweynahii Soomaaliya intii u dhaxaysay 21 October 1969 - 27 January 1991) oo madaxweyne ka ahaa Soomaaliya muddo 21 sano ah waxa uu yiri: "Adduunka qoomkii kasta oo joogaa madax ayay leeyihiin, haddii madaxdaasu wax daran ay ugu guddoomiso markii madaxdaasu ay tagto oo ay dhimato magac xumo ayay ka tagaan, habaar ayaa laga daba diraa, cay ayaa laga daba diraa, kuwii inkaarta qabay oo joogay maxay waxaa xun noogu guddoomiyeen ayaa qoomkaasi yiraahdaa ama shacbigaasi yiraahdaa. Haddii ay wanaagooda ka taliyeen oo ka shaqeeyeena magac wanaagsan ayay ka tagaan, dadku waa ku mahadiyaan, wanaag bayna ku xusuustaan. Waxaan anigu taas ka leeyahay Ilaahay ayaa xukmay annaga iyo Itoobiya iyo Kenya in aynu ku noolaano Geeska Afrika, inaguna hadda waa ku nool nahay, shaki kuma jiro qoomka inaga dambeeyana meesha ayay ku noolaan doonaan. Marka wax tirtiri karaa ma jiraan. Haddaba maxaa nala gudboon madaxda saddexdaa dawladood, ma inaan wax daran u guddoomino dadkanagii oo isku laynaa mase waa inaanu garano oo wixii dhex yaal ay si fiican inta ay uga tashadaan ay markaas si xaq ah oo saaxiib ah oo walaalnimo ah oo deris ah oo caddaalad ah wixii iskaga qasan in ay ku qabsadaan miyaa?\nCabdillaahi Suldaan Maxamed "Timacadde", oo noolaa intii u dhaxaysay (1920-1973). gabaygaas oo ahaa:\nBishii October 2008 ayaa Ergeyga Gaarka ah ee QM u qaabilsan Soomaaliya Axmed Walad Cabdalla waxa uu bilaabay ama uu lahaa asaaskii diyaartii akhbaarta Soomaaliya ee la xiriirta cabirka badda ee Qalfoofka Qaaradda wixii ka durugsan 200 mayl badeed. Waxaa xilliyadaas soo shaac baxayey khilaaf ku kala dhex jirey xukuumadda FKMG, gaar ahaan madaxweynaha iyo ra'iisul wasaaraha.\nNovember 1, 2008 ayaa ra'iisul wasaarahii DFKMG Nuur Xasan Xuseen (Nuur Cadde) waxa uu warqad u diray Midowga Yurub qaybta u qaabilsan Arrimaha Dibadda, ammaanka iyo siyaasadda, warqaddaas oo jawaab u ahayd wada shaqayn ay reer Yurub usoo bandhigeen. Waxaana taas ku xigtey warqad wargelin ah oo Dawladda Federaalka Kumeelgaarka ay November 14, 2008 u dirtay Xoghayaha Guud ee QM.\nShaqada ugu Muhiimsan ee dad badan hada qaban karaan waa in cidkasta oo awood u leh inay wax qorto ama baaritaan samayso ama xoghaysa inay is xilqaanto oo fadhiga laga kaco, maxaa yeelay Soomaalidu waxay tiraahdaa "Nimaan hadlin Hooyadiis Qadisay". Sidoo kale waxaa layiraahdaa "Aamusidu waa aqbalaad" Hadii lahadlo laba faa'iido ayaa lagaarayaa a) Mida koowaad waa In ummadda la wacyi galiyo, ummaduna ay barato waxa kamaqan ama ay diidantahay, markaasna ay aqoon ku doodo. b) Arinta labaad waa in Cadowgaagu ogaado inaadan hurdin aadna ogtahay waxa lagula maagan yahay, iyo in Kayd Taariikheed loo reebo jiilasha soo socda. Fadhiga halaga kaco "Cidna uma maqna Ceelna uma qodna".\nIng Maxamed Cali Iyo Xasan Dhooye\nSheikh Shariif vs Axdiga TFG: Madaxweynaha DFKMG Shariif oo Xilku kaga egyahay October 14, 2009, sida uu dhigayo Axdiga DFKMG? Akhri....


TUSOOYOOYIN: 24 Talooyin Wanaagsan ee Beauty ah oo kuugu Faa'iideysanaya - TELES RELAY\nACCUEIL » VIDEOS »TUSOOYOOYIN: 24 talooyin qurux badan oo qurux badan si ay kuu sameeyaan aad u fiican\nTUSOOYOOYINKA: 24 talooyin qurux badan oo qurux badan si aad u sameyso cajiib\nRaadi fikrado quruxsan oo isbeddelaya noloshaada iyo in aad kor u qaaddo jadwalkaaga qurxinta! Waxaad baran doontaa talooyin qurux badan oo qiiro leh laakiin gabdhaha kasta waa inay isku dayaan! Uma baahnid inaad tagto dukaanka qurxinta oo aad lacag badan ku bixiso maskaxaha kala duwan - fiirso fiidiyowgeena oo ka dhigno guriga! Turmeric waxaa ku jira antioxidants badan, xoqdo maqaarka, hagaajinaysaa texture iyo yaraynaya pigmentation. Waxaan sidoo kale bixinnaa cuntooyinka maqaarka wajiga ah oo ka dhigaya maqaarkaaga caafimaad badan. Samee maaskaro caleen ah oo aan qaali ahayn oo loogu talagalay madaxa madow ee isticmaalaya ukunta ukunta iyo waraaqda musqusha. Haddii aad leedahay maqaar madow, iskuday maaskaradaas - qaso budada qoryaha, juice orange iyo turmeric. Qodobbada quruxda badan ee faa'iido leh waxay tahay in la sameeyo burin dabiiciga ah oo dibedda oo qallalan oo qallalan. Waxaad u baahan doontaa sonkor, macaan iyo malab. Si tartiib ah u daryeeli bushimahaaga daqiiqad iyo dhibaatada waa la iibiyaa! Haddii aad kacdo ka dib habeenkii hurdo la'aan ah oo maqaarkaagu yahay mid ciriiri ah oo wareegsan mugdi badani, iskuday miiskeena maaskaro ee muuqaal cusub oo dhalaalaya! Qaado baaquli iyo qas karis, jiiska, burka bariiska iyo malab. Codso daqiiqado 20 kana farxi natiijada.\nFiiri macallinka ku saabsan sida loo sameeyo faragelinta Faransiis adoon wax dadaal ah. Haddii aad jeceshahay naqshad farshaxan oo jaceyl ah ama xilliga gu'ga, ku tijaabi barashadayada ku saabsan abuurista qaababka ciddida qalafsan. Uma baahnid dadaal badan si loo abuuro qalbi fudud oo ka soo jeeda dhibco. Naqshadeynta ubaxa ayaa ah doorka ugu wanaagsan ee muuqaalka gu'ga. Raac jaantuskayaga: daboolo ciddiyahaaga leh cirifka cirifka cad iyo samaynta ubax leh calaamade fudud. Isticmaal buraash yar oo ciddida yar, ku dar dhowr dhibcood oo khamriga ah. Isticmaal cadayga farshaxanka isku midka ah, ku calaamadee calaamadeeyaha sare ee ciddiyahaaga kuna raaxeyso natiijada. Abuuri qalab aad u faa'iido leh - calaamadeeyaha badeecadda loogu talagalay cirifka ciddiyaha. Tani waa fikrad aad u fiican, gaar ahaan markaad u baahatid inaad hagaajisid naftaada. Qaado sarreeyaha hore, ka saar xuddunta isla markaana ku rid biyaha ilaa illaa midabku ka baxo. Ka dib halkan ku rid cirbadda ciddiyaha, ka saar oo ku soo celi calaamadeeye.\n02: Maskaxda 18 Mucjisada Gooryaanka\n05: 44 Fikrada Manicure Guga\n07: 31 Wax ku saabsan ciddiyaha caafimaadka leh\n12: 16 Maaskara maqaarka cirridka\n13: 41 Coconut Cagaarka Cagaarka Qalacday\nWaxaad iska diiwaan galisaa farshaxanka 5 daqiiqo GIRLY: https://goo.gl/fWbJqz\nWaxaad ubaahan tahay 5 Minutes Crafts KIDS: https://goo.gl/PEuLVt\nTani waxay u muuqatay mid hore https://www.youtube.com/watch?v=msJ0T7v1188\nMarkii Lloris uu ku guuleystay Tottenham - VIDEO\nSamuel Eto oo ku nool Cameroon tan iyo shalay. Ka eeg adeega carruurta - VIDEO


Iibso Dhar Kala Duwan Oo Kala Duwan Oo Fudud Oo Kala Duwan - Maraakiib Bilaash Ah & Cashuur La'aan | WoopShop®\nDharka Sare ee Tooska ah ee 'Plit'\nL / Madoow XL / Madoow S / Madoow M / Madow\nKala-Bixinta Sare ee PU maqaarka madow ee dharka adag - L / Black gadaal baa laga keenay oo markab sida ugu dhaqsaha badan ayuu u soo noqonayaa markuu kaydka ku soo noqdo\nSeason: Kulayl, Guga, Dayrta\nGacmo Style: xiisaanka\nDharka maqaarka ee PU: Off Garabka Tooska ah ee Dharka Madoow\nLength (cm) Cabbirka Bust(Cm) Cunto-xanuun(Cm) darafta(Cm) Cabbiridda caanaha (cm)\nDhar qurux badan sida maqaar fidsan oo kale oo loogu talo galay oo ku habboon 100% oo iskucelcelis ah\nатья красивое но не неопрное снимаю звезду (хотела снять но ноадно)\nWaan jeclahay! Waxaan isku dayay kaliya dib u eegista. Dabcan gacmahaygu waxay umuuqdaan kuwa argagax leh laakiin taasi waa dhibaato nafteyda ah. Dharka runti waa mid aad u fiican lafteeda. Dusha sare xoogaa way ka weynaataa (Booraannadaydu wey badan yihiin jidka). Waxaan ahay 5'2 iyo 192lbs. Waxaan dalbaday XL. Miskaha iyo hilladaygu waxay ku sugan yihiin dhinaca korantada wayna ii shaqaysaa.\nAdeeg macaamiil wanaagsan, kaydso oo keydso oo aad u mahadsanid. Waxaan wali sugaa dharkeyga kale wali ma imaan.


warkii.com » Ra’iisal Wasaaraha Ingiriiska Ee Boris Johnson Oo Go’aan Ka Gaadhaya Kulanka Manchester City vs Real Madrid\nRa’iisal Wasaaraha Ingiriiska Ee Boris Johnson Oo Go’aan Ka Gaadhaya Kulanka Manchester City vs Real Madrid\nLugta labaad ee Manchester City iyo Real Madrid ee wareegga 16ka tartanka Champions League ee garoonka Etihad Stadium lagu qaban lahaa August 7 ayaa gacanta u galay Ra’iisal Wasaaraha UK oo go’aan ka gaadhi doona, kaddib markii ay caddaatay in sharciga xakamaynta caabuqu uu dhibaato ku noqonayo qabsoomidda ciyaartan.\nDawladda UK ayaa xayiraad saartay dadka uga imanaya waddanka Spain, waxaanay gelayaan 14 maalmood oo karantiil ah oo aan loo ogolaanayn inay bulshada soo dhex-galaan, waxaanu sharcigaasi qabanayaa ciyaartoyda Real Madrid haddii ay u safraan Ingiriiska si ay ula soo ciyaaraan Man City.\nManchester City ayaa rajaynaysa in Dawladda UK gaar ahaan Ra’iisal Wasaare Boris Johnson uu axsaan ugu sameeyo kulankan oo aan lagu qaadin ciyaartoyda Real Madrid sharciga xakamaynta fayraska Korona, isla markaana loo ogolaado in si toos ah ay ciyaartoydu usoo galaan amgaalada Manchester.\nOliver Dowden oo ah xoghayaha UK u qaabilsan ciyaaraha ayaa hore u sheegay in kulamada Champions League iyo tartanka baratanka baabuurta ee Fomrula ay u dhici doonaan sidii loo qorhseeyey, waxaana la rumaysan yahay in Dowden aanu beddelin arrintan xataa inkasta oo sharci cusub la hirgeliyey Sabtidii.\nXidhiihdka kubadda cagta UEFA ayaa jawaab rasmi ah ka sugaya Ingiriiska, isla markaana ay u caddeeyaan haddii ciyaartoydu ay carqalad la’aan ku geli doonaan UK, ugulana ciyaari karayaan Man City.\nKulankii hore ee ka dhacay labada kooxood oo 2-1 ay ku badisay Manchester City, ayaa waxa uu hadda si buuxda gacanta ugu jiraa Boris Johnson, waxaana go’aankiisa la sugi doonaa muddo toddobaad ah, iyadoo Real Madrid ay door bidayso in ciyaartan loo raro Portugal si uu garoonku dhexdhexaad ugu noqdo, halka Man City ay ku adkaysanayso in Etihad uu martigelinayo.


Safaaradda Soomaaliya Ee Dalka Kenya oo Shuruudo Ku Xirtay Muwaadiniinta Ku Laabanayo Dalka – Goobjoog News\nSafaaradda Soomaaliya Ee Dalka Kenya oo Shuruudo Ku Xirtay Muwaadiniinta Ku Laabanayo Dalka\nSafaardda Soomaaliya ee dalka Kenya ayaa dadka ku xayiran Kenya dib ugu celinayso dalka Soomaaliya iyadoo laabashada muwaadiniintaan safaaradda ay ku xirtay dhowr shuruudood oo looga baahan yahay muwaadiniinta dalka doonayo in ay dib ugu laabtaan.\nSafaaradda ayaa sheegtay in dadka la celinayo ay qasab tahay in ay haystan Baasaboorka ama degganaanshaha gudaha Soomaaliya , isla markaana aysan qabin cudurka xanuunka safmarka ah ee COVID-19 oo kiisas badan laga helay labada wadan sida lagu sheegay war ka soo baxay safaaradda.\nSafaardda ayaa maalmihii la soo dhaafay diiwana gelisay dadka ku xaniban dalka Kenya, iyadoo weli diyaar u ah in ay sii diiwaan gelliso dadka weli dhiman.\nShirkadda Diyaaradaha ee Daallo Airlines ayaa qaadi doonta Muwaadiniinta Soomaaliyeed ee ku xayiran dalka Kenya, waxaana ay dadku Tikit-yada jaran karaan ugu dambeyn 17-ka Bishaan May.\nDowrka Safaaradda Soomaaliya ee Kenya ee ku saabsan dib-u-celinta muwaadiniintan Soomaaliyeed ayaa noqonaya fududeynta sidii diyaaradaha dib-u-celinaya muwaadiniinta loogu oggolaan lahaa in ay ka duulaan dalka Kenya, kana degaan dalka Soomaaliya, sida ay safaaraddu sheegtay.


Muqdisho oo cagta saartay wadadii horumarka & dib u dhiska”Sawiro” | Warfaafiye\nWarfaafiye Sawirada\tMuqdisho oo cagta saartay wadadii horumarka & dib u dhiska”Sawiro”\nSep 3rd, 2012 – by admin0\nShaki kuma jira in Muqdisho ay ka soo kabaneyso dhibaatadii 21 sano ka dul dhacayay, sanad ka hor qofka Muqdisho arka wuxuu qirayay in caasimada Muqdisho aheyd tan ugu burbursan caalamka ee kooxo iska soo horjeeda ku dul dagaalameen.\nDadaal iyo maamul ka wanaagsan kuwii horay u soo maray oo ka hirgalay Muqdisho waxay bannaanka soo dhigtay quruxdii lagu yaqiin 21 sano ka hor, waxaana laga yaabaa bilaha soo socda in sida ay hada u muuqata mid ka sii bilicsan ay sii ahaan doonto, taasoo ugu wacan isbadalada ka dhacay iyo dadaalka badan ee qurba joogta oo dib ugu laabtay ku bixyeen, waxayna xoogga saaray maalgashiga iyo dhismooyinka quruxda badan ee ay yeelaneyso hada.\nDhismooyinkaan idiin muuqda waa kuwo cusub oo labo sano gudahood lagu soo kordhiyay magaalada Muqdisho, qaarna waa kuwii hore ee burbursanaa oo dib loo dayactiray.\nMuuqaalkani waa mid ka mid ah Baararka lagu soo kordhiyay Muqdisho\nQurba joogta dib ugu laabaneysa Muqdisho ayaa kusoo kordhiyay magaalada dhismooyin ay ka minguuriyeen wadamada ay ka tageen, iyo Hoteello kuwa lagu nasto iyo baararkooda oo horay Muqdisho ugu dhisneyn.\nWaxaa hubaal ah in Caasimada Muqdisho ay tartan xagga horumarka ah kula jirto wadamada kale ee Afrika, hadii isbadalka dhacay sidan uu kusii socdana Muqdisho ay ka tegi doonto caasimado ka faa’iideystay burburkeeda.


Bashiir Axmed Makhtal, Soomaali haysta dhalasho Canada ah oo ay maxkamadi ku heshay dambi lagu soo oogay, loona badinayo in dil lagu xukumo. [Akhris …] – Radio Daljir\nBashiir Axmed Makhtal, Soomaali haysta dhalasho Canada ah oo ay maxkamadi ku heshay dambi lagu soo oogay, loona badinayo in dil lagu xukumo. [Akhris …]\nAdis Ababa, July 27 – Nin Soomaali ah oo haysta dhalashada Canada ayaa maanta ay maxkamad ku taala Itoobiya ay la xidhiidhisay falal argagixiso, kuna cadaysay dambiga lagu soo oogay.\nMaxkamad ku taalla magaalada Addis Ababa ee xarunta waddanka Itoobiya ayaa maanta dil toogasho ah ku xukuntay nin Soomaali ah oo haysta dhalashada waddanka Kanada.\nBashiir Axmed Makhtal oo ay imika da?diisu tahay 36 jir, ayaa loo badinayaa in toogaasho lagu xukumo, sida ay maanta ku dhawaaqday maxkamadii ugu dambaysay ee dacwaddiisa Addis Ababa ku dhagaysatay.\nBashiir waxa uu ka mid ahaa kutlad dad ah oo kala dhalashooyin duwan oo Disember 2006-da laga qabtay soohdinta ay wadaagaan Soomaaliya iyo Kenya, xilligaas oo guluf milatari oo ay Itoobiya qaadday lagu jabiyaya maxkamadihii islaamiga ee xilligaas badhtamaha iyo koonfurta Soomaaliya gacanta ku hayay.\nNinkan Soomaali Kanadiyanka ah waxaa ay maxkamaddii maanta dacwaddiisa ugu dambaysay go?aanka ka gaadhay ay ku qiratay saddex caddaymood oo ah in uu ka mid ahaa urur argagixiso.\nBashiir Makhtal waxa uu ku dhashay bariga Itoobiya ee ay Soomaalidu deggan yihiin, waxana uu dalka Soomaaliya yimi isagoo 11 jir ah, horraantii sagaashameeyada markii ay dagaallada sokeeye ka qarxeen Soomaaliya waxa uu Bashiir u qaxay waddanka Kanada, sannadkii 1994 tiina waxa uu qaatay dhalashad waddanka Kanada.\nBashiir Axmed Makhtal waxa uu wax ku bartay, kana shaqeeyey magaalada Toronto ee waddanka Kanada, sanadkii 2001-dana waxa uu tagay waddanka Kenya halkaas oo uu ka unkay ka ganacsiga dharka la soo isticmaalo, kuwaasoo uu badiyaa u qaadi jiray koonfurta Soomaaliya, waxana uu taageerey intii uu Soomaaliya joogay dabayaaqadii 2006-da maxkamadihii islaamiga ahaa, waxana uu ka soo horjeestay faragalin ay Itoobiya ku wajahado Soomaaliya.\nBishii Disember ee 2006-dii waxa uu Bashiir Axmed Makhtal ku jiray 41 qof oo dhalashooyin kala duwan haysta oo laga qabtay soohdinta ay wadaagaan dalalka Soomaaliya iyo Kenya, kuwaas oo gebigood loo dhiibay dowladda Itoobiya.


XASAASI: Laba Qodob oo ku dhex qarsoonaa Shirkii jaraa’id ee Jawaari & Mustaqbalka Guddoomiyaha Baarlamaanka\nSiyaasada iyo Maanta 31-03-2018 - Kulankii MD Farmaajo iyo Prof Jawaari\nGuddoomiyaha Baarlamaanka Soomaaliya Prof. Maxamed Sheekh Cismaan (Jawaari) ayaa saaka shir jaraa’id ku qabtay Muqdisho isagoo faahfaahin ka bixiyey qaabkii loo hakiyey shirkii Baarlamaanka ee maanta iyo wadahadal dhex maray Madaxweyne Farmaajo.\nGuddoomiye Jawaari ayaa u muuqday nabadoonnimo iyo inuu door biday in xaaladii cakirneyd ee mooshinkiisa ka dhalatay lagu dhammeeyo xal, iyadoo qaab degan loo marayo, wuxuuna sheegay in isaga iyo ku xigeenadiisa u yeeray Madaxweyne Farmaajo.\nWuxuu intaasi ku daray in Madaxweyne Farmaajo soo jeediyay in la hakiyo shirkii Baarlamaanka ee maanta loo balansanaa, ayna ka wada aqbaleen, isagoo soo jeedinta madaxweynaha ay aqbaleen, loona baahan yahay xasilooni siyaasadeed.\n“Wixii danbe iyo sida hore loogu soconayo dib ayaa laga soo sheegi doonaa, hadba wixii suuragal ah oo danta dalka ku jirto la isku raaco, tanaasulna la isku sameeyo..” ayuu yiri Guddoomiye Jawaari oo intaas ku daray: “Alle ayaa dagaal naga kaafiyey..”.\nLabada Qodob ee muhiimka ah oo ku jirtay shirkii jaraa’id waxay ahaayeen arrimaha soo socda:\n1- WAANWAAN IYO XAL MASTUUR AAN LA SHAACIN\nWaxaa hadalka guddoomiye Jawaari ka cad in xal dhexe la wada qaatay, kaasoo aan la shaacin, iyadoo marna uu sheegay in dib laga soo sheegi doono, markii u danbeysayna uu shaaciyey in madaxweynaha laga sugayo. Marka xaaladu halkaas mareyso xalka ugu dhow waa inuu Jawaari tanaasulay.\n2- GO’AAN LAGU WADA BADBAADO\nIn arrinta lagu dhammeeyo iyadoo aan dagaal iyo gacan dhicin, xil ka qaadis loo adeegsaday ciidamadii dowladdana la isku maquunin, waa xalka ugu wanaagsan ee xasarada la abuurtay lagu soo afjari lahaa, waana sida hadda xaajadu u muuqato in lagu mashquuli doono doorashada guddoon cusub oo aan weli la isku raacin qofka uu noqon doono iyo waxa ka dhalan doona midna.\nSanadkii ay xukuumaddu jirtay iyo 14 bilood ee ka danbeysay doorashadii Farmaajo waxaa lagu dhex jiray xil qaadis, magacaabid iyo ridis, waxaana sidaasi ku baxay madax badan iyo shaqsiyaad nooc kasta lahaa, waxayna dad badan saadaalinayaan inuusan musalsalkaasi u dhow mid dhammaan doona kadib Jawaari.\nTags: siyaasada somalia,\nIbrahim Ali Abdi -KaLaFoGe-\nSidee ayaan lacag ugu sameyn karaa isticmaalka aalada aay ku xiriirto bulshada ee Somface.Com\t4 months ago\nCopyright © 2018 Somface.Com. All rights reserved.


Al-shabaab iyo Daacish oo dagaalkii ugu xumaa uu ku dhexmarayo gobolka Bari – Radio Daljir\nAl-shabaab iyo Daacish oo dagaalkii ugu xumaa uu ku dhexmarayo gobolka Bari\nJanaayo 28, 2019 7:56 b 1\nDagaal xoog badan oo la isku adeegsanayo hubka noocyadiisa kalle duwan ayaa ka socda deegaano hoos taga degmada Qandala ee gobolka Bari.\nDagaalka oo shalay subax qarxay ayaa ilaa iyo hadda socda waxaana uu u dhaxeeya dagaalamayaasha Al-shabaab iyo Daacish, deegaanka uu dagaalka uu ka socdo oo ah dhul buuro ah ayaa lagu magacaabaa Marshaad, waxaana 50km ay u jirtaa degmada Qandala ee gobolka Bari.\nLama oga waxa dagaalkan uu ku salaysanyahay, balse dagaalo hore ayaa jiray oo labada dhinac dhexmaray, kaasi oo gaystay dhimashada dad inka badan labaatan ka mid ah dhinacyada dagaalamay.\nDowladda Puntland ayaan wali ka hadlin dagaalkan.\nSiyaasi Cabdiraxmaan Cabdishakuur oo Arrimo Xasaasi ah kaga hadlay Waraysi uu siyey Radio daljir (Daawo)\nCabdiraxmaan Cabdishakuur “Taageerayaashayda Puntland waa la xanibay” (Daawo)\nMoha najka 1 year ago\nIs dhameya anagana waanoo jaanis dhulkyag kaliya nooga bx\nU Jawaab Moha najka Buri halceliska


Qoraalka shirkii jaraa’id ee wadajirka ahaa ee Xoghayaha-Guud ee QM uu qabtay gebegebadii Shirweynaha London ee Arrimaha Soomaaliya | UNSOM\n08:50 - 05 Apr\nShir jaraa’id oo gebegebadii Shirweynaha London ee Arrimaha Soomaaliya uu Xoghayaha-Guud wadajir ula qaatay Boris Johnson, Xoghayaha Arrimaha Dibadda iyo Barwaaqa-sooranka ee Boqortooyada Midowday ee Britain iyo Woqooyiga Ireland, iyo Maxamed Cabdullaahi Maxamed Farmaajo, Madaxweynaha Jamhuuriyadda Federaalka Soomaaliya\nMarka hore waxaan aad ugu mahad-celinayaa Dowladda Boqortooyada Modowday ee UK, , iyo Boris Johnson, oo marti-geliyay shirweynahan, iyo Madaxweynaha Soomaaliya oo abuuray jawigii siyaasadeed ee suurto-geliyay in shirweynahan qabsoomo.\nShirweynahani wuxuu ahaa guul dhamaystiran. Shirweynahani wuxuu abuuray jawi looga faa’iideysto fursadda. Fursad aanan lumin karin. Fursad ay Soomaaliya uga baxayso tobaneeyo sano oo colaado, saboolnimo, iyo dhibaatooyin ba’an ay kusoo jireen dadka Soomaaliyeed. Fursad looga adkaanayo argagixisada laguna dhisayo nabad. Fursad lagu dhisayo hay’adaha qaranka Soomaaliyeed, dhidibbadana loogu aasayo geedi-socod dhaqaale oo caafimaad leh iyo horumar bulsho.\nFursaddani waa mid suurto-gal ah sababtoo ah Soomaaliya waxay leedahay Madaxweyne Dowlad oo leh istiraatiijiyad iyo qorshe-hawleed caqli-gal ah oo mudan taageerada beesha caalamka. Laakiin hadda, si aan fursaddaas loo lumin, beesha caalamku waa inay isku timaadaa oo si baaxad leh u taageertaa Soomaaliya.\nMarka hore, waa in laga jawaabaa codsiyada lagu kordhinayo kaalmada bani’aadanimo, si wax looga qabto caqabadda ugu weyn ee cunnada iyo amniga iyo cudurrada kajira dalka.\nMarka labaad, waa in si buuxda loogu taageero Dowladda dhismaha hay’adaha qaranka, gaar ahaan, sida uu ka dhawaajiyay Xohayaha Arrimaha Dibadda, ciidanka xoogga dalka iyo ciidanka booliska qaranka oo la doonayo in loo dhiso hab isku xiran oo ku qotoma istiratiijiyadda Dowladda Soomaaliya.\nBeesha caalamku waxay sidoo kale u baahantahay - ka-hor inta hay’adaha qaranku ay awood buuxa ugu helayaan ilaalinta dadka Soomaaliyeed – beesha caalamku waa inay taageero xooggan oo la isku hallayn karo oo iskugu jirta dhaqaale iyo qalab ay siisaa AMISOM, Hawlgalka Midowga Afrika, oo si naf-hurnimo iyo geesinimo badan ula dagaallamayay [Al-] Shabaab, iyadoo AMISOM ay ku sugantahay marxalado adag ayay haddane abuurtay jawi lagu qabtay shirweynahan, loona helay fursaddan.\nAMISOM waxay mudantahay taageero intaan ka xoog badan iyo taageero si aad ah la iskugu hallayn karo oo ka timaada beesha caalamka.\nUgu dambeyntii, waaxaa dhammaanteen aad noogu muhiimsan in aan taageerno Qorshaha Horumarinta Qaran ee Soomaaliya – si loo abuuro jawi ay arrintaasi ku suurto-gelayso – iyadoo loo marayo dhamaan heshiisyada/hanaanka wada-shaqaynta horumarineed, oo ay ka mid yihiin hababka farsamo ee lagama maarmaanka ah ee la diyaarinayo iyo damaanad-qaadka sii-joogtaynta hawlaha, oo ay ka mid tahay geedi-socod waxtar leh oo lagu cafiyo deymaha.\nHaddii beesha caalamku ay wax ka qabato caqabadaha jira, waan hubaa in fursaddani aanay lumi doonin waana hubaa in Soomaaliya ay tusaale u noqon doonto guusha aan uga baahannahay dunidan qasan.\nSu’aal kusaabsan tababarka ciidanka xoogga dalka iyo ciidanka booliska Soomaaliya.\nXoghayaha-Guud: Waxaan u maleynayaa waxa ilaa iyo hadda aan aragnay ee ka-socda Soomaaliya inay yihiin dadaallo kala duwan oo waddamo kala duwan ay ku bixinayaan manaahij tababar oo kala duwan oo lagu qabto goobo kala duwan oo dalka ka mid ah. Taasina waxay horseedi kartaa burbur, mana ahan qaab ay ku dhismayaan ciidan qaran iyo boolis qaran oo dhab ah.\nWaxay ila tahay inay muhiim tahay inta shirweynahan lagu guda jiro in la isla garto inay lagama maarmaan tahay in la helo dadaal isku xiran oo lagu qabto tababarrada, iyadoo si dhow looga shidaal qaadanayo istiraatiijiyadda Dowladda, iyo qorshaha Dowladda, si loo dhiso hal ciidan, oo leh hal manhaj, oo leh isku xirnaanta iyo qaab-dhismeedka wadajirka ah ee ciidan u baahanyahay si ay awood ugu yeeshaan la-dagaallanka iyo ka-guul gaarista fallaagada iyo kooxaha argagixisada.\nHadda, hawlahaasi waqti ayay qaadanayaan, waa run. Waana taas sababta aan u aaminsannahay inay lagama maarmaan tahay intii laga gaarayo hawshaas, in lasii wado taageerada AMISOM. Laakiin ma ahan in hawshu kusii socoto sida ay hadda tahay: waxaan aaminsanahay in aan u baahannahay in aan xaqiijinno in taageerada la bixinayo loo baxsho hanaan waxtar badan leh oo la isku hallayn karo, loona abuuro AMISOM iyo ciidamada Soomaaliyeed jawi u suurto-gelinaya inay mustaqbalka dhow qaadaan weeraro iyo tallaabooyin muhiim u ah wiiqidda saamaynta Al-Shabaab ay ku leedahay, si gaar ah, koonfurta dalka.\nSidaas darteed, labada arrin wey isku xiranyihiin: isla waqtigaas, taageera AMISOM ilaa ay ka gaaraan marxalad ay hoos ugusii daadagaan oo lagu dhiso hay’adaha qaranka, ciidanka xoogga iyo ciidanka booliska, laakiin ay u dhacdo si isku xiran oo waxtar leh, oo aan ahayn tallaabooyin kala duwan oo ka dhaca goobo kala duwan, taas oo aan suurto gelin doonin dhismaha hay’adaha dalku u baahanyahay.\n Guusha Iqra ee waqtiga dhibaatada waxay rajo galineysaa dhalinyarada Soomaaliyeed\n Madaxda Booliska oo ansixiyey manhaj midaysan oo lagu tababarayo booliska cusub ee Soomaaliya


Biyaha ayaa lagama maarmaan u ah soo saarista cuntada, beeraha ayaa leh qiyaastii 70 boqolkiiba isticmaalka biyaha cusub ee adduunka. Maaddaama dalalku ay kordhiyaan wax soo saarka beeraha (sannadka 2050, FAO waxay ku qiyaaseysaa in ku dhowaad 9,7 bilyan oo qof ay u baahan doonaan quudin), dhulka waraabka loo baahan yahay wuxuu u baahan doonaa in ka badan 50%. Si kastaba ha noqotee, isbeddelka cimilada ayaa durba yareynaya saadka biyaha loo heli karo dalagyada gobollada qaarkood.\nSi looga caawiyo beeralayda inay la qabsadaan dhibaatadan, Xarunta Caalamiga ee Baradha (CIP) waxay baareysaa qaabab lagu hormarinayo waraabka. Daraasadihii ugu dambeeyay ee saynisyahannada iyo ardayda ka socda CIP iyo Jaamacadda Qaranka ee Agrarian ee La Molina ee Peru waxay xaqiijiyeen in sawirrada kamaradaha infrared (thermographic) loo isticmaali karo in lagu ogaado culeyska biyaha ee dalagyada sidaasna ay u isticmaalaan biyaha si hufan.\nKoox baarayaal ah oo uu hogaaminayo saynisyahano CIP David Ramirez ayaa sameeyay tijaabooyin isdaba joog ah oo u dhaw magaalada Lima (Peru) si loo ogaado sida iskudhaarka midabaynta iyo sawirada infalawansada loo adeegsan karo si loola socdo walaaca biyaha ee dhirta baradhada.\nBaarayaasha ayaa sawiray berrinka baradhada maalintii waxayna isticmaaleen barnaamij furan oo CIP ah oo la yiraahdo Thermal Image Processor (TIPCIP) si loo ogaado goorta dhirtu kulushahay in la waraabiyo. Iyagoo waraabinaya kaliya markay dhirtu gaarto heerkan, cilmi baarayaashu waxay awood u yeesheen inay si weyn u yareeyaan xaddiga biyaha loo isticmaalo waraabka.\n"Hadafku wuxuu ahaa in la go'aamiyo xaddiga ugu yar ee biyaha ee loo baahan yahay baradhada si loo helo dalag wanaagsan," ayuu yiri Ramirez.\nIsku darka kormeerka iyo waraabka faleebada ah ayaa awood u siin kara beeraleyda inay yareeyaan xaddiga biyaha ee ay u baahan yihiin si ay ugu beero baradhada ugu yaraan 1600 mitir cubic halkii hektar, taas oo ah kala bar tirada biyaha ee loo isticmaalo waraabka dusha dhaqameed,\nIsku darka maaraynta biyaha ee ugu wanaagsan iyo soo saarista noocyada u adkaysiga abaarta ayaa si weyn u kordhin kara caabbinta biyaha ee baradhada waxayna u oggolaan kartaa in lagu beero gobollada ay yartahay ama aan cunnada laga beerin hadda, ama xilliyada bilaha qalalan ee dhul-beereedku dhacayo.\nRamirez wuxuu sharraxay in iyadoo kaamirooyinka infrared-ka lagu rakibi karo diyaaradaha aan duuliyaha lahayn si loola socdo culeyska biyaha ee beeraha waaweyn, haddana qiimaha qalabkaas waa mid mamnuuc ka ah beeraleyda yaryar iyo kuwa dhexdhexaadka ah. Sidaa darteed, wuxuu qorsheynayaa inuu tijaabiyo ikhtiyaar cusub - qalab fiilooyin ah oo taleefanka casriga ah u beddelaya kamarad infrared ah oo qiimihiisu yahay $ 200. Saynisyahannada CIP waxay dhowaan soo saareen nooc cusub, oo ka faaiidaysi badan user TIPCIP oo loogu talagalay taleefannada casriga ah waxayna qorsheynayaan nooc mustaqbalka ah oo bixin doona macluumaad gaar ah oo ku saabsan goorta iyo inta biyo loo baahan yahay.\n"Adoo adeegsanaya tikniyoolajiyadda furitaanka furan, waxaan ka caawin karnaa beeralayda inay soo saaraan cunno biyo yar," ayuu xaqiijiyay Ramirez.\nSi kastaba ha noqotee, ayuu raaciyay, tiknoolajiyada noocan oo kale ah waa in lagu kaabo wacyigelin weyn oo ku saabsan muhiimadda ay leedahay maareynta biyaha waara.\nDaraasaddan waxaa taageeray Bangiga Adduunku iyada oo loo marayo Barnaamijka Innovation Agrarian National (PNIA) iyo barnaamijka cilmi baarista ee CGIAR.\nTags: kormeerka cadaadiska biyahawaraabkabiyo badbaadinta\nBiqitaanka Xirfadeed ee geedka baradho\nKoriyo baradho istaarijka Khibrad guul leh Lyckeby\nGRIMME Waxay Soo Bandhigeysaa Sameeyaha Qudaarta cusub


Madaxweynihii hore ee Yuhuuda Shimon Peres oo geeriyooday - Puntland Mirror Believable Media Website\nHomeWorldMadaxweynihii hore ee Yuhuuda Shimon Peres oo geeriyooday\nSeptember 28, 2016 Abdirahman Abdullahi Sheikh World 0\nMadaxweynihii hore ee Yuhuuda, Shimon Peres. Xuquuqda Sawirka: Reuters.\nTel-Aviv-(Puntland Mirror) Madaxweynihii hore ee Yuhuuda ahaana nin ku guulaystay abaalmarinta nabadda, Shimon Peres ayaa geeriyooday maanta oo Arbaco ah, labo asbuuc kadib markii uu ku dhacay xanuunka kadiska ah ee maskaxda ku dhaca oo howlgabka ka dhiga jirka qaarkiis (stroke).\n93-sanno jirka, ayaa geeriyooday isaga oo ay ku hareeraysanyihiin xubno qoyskiisa ah, sida ay xaqiijisay warbaahinta Yuhuuda.\nRaysulwasaaraha Yuhuuda (Israel) Benjamin Netanyahu ayaa tacsiyayntiisa shakhsiga ah ku cabiray bayaan taasoo uu ku sheegay in Peres uu ahaa ”kii la jeclaa ee qaranka”. Golaha wasiirada Yuhuuda ayaa saakay isugu imaan doona kulan gaar ah oo ay uga arrinsan doonaan geerida ku timid hoggaamiyihii hore.\nMadaxweynaha Maraykanka Barack Obama ayaa ka tacsiyeeyay geerida Peres isagoo ku tilmaamay saaxiib qaali ahaa iyo wadnihii Yuhuuda.\nPeres ayaa labo jeer soo noqday RaysulwasaarahaYuhuuda, kadibna waxa uu noqday madaxweynihii sagaalaad ee Yuhuuda.\n1994-tii waxa uu ku guulaystay abaalmarinta caalamiga ah ee nabada (Nobel Peace Prize) waxaana kula guulaystay Raysulwasaarihii hore ee Yuhuuda Yitzhak Rabin iyo maaxweynihii hore ee Falastiiniyiinta Yasser Carafaat, isagoo lagu siiyay dowrkii uu ku lahaa wada-xaajoodyadii Oslo, taasoo lagu qorsheeyay Falastiiniyiinta in ay noqdaan dowlad madax-banaan.\nSeptember 15, 2016 Maraykanka iyo Yuhuuda oo kala saxiixday heshiis taariikhi ah oo taageero millitari ah oo ay ku baxayso $38 bilyan\nJuly 4, 2016 RW Israel oo tagay dalka Uganda\nJune 27, 2016 Turkiga iyo Israel oo heshiis gaaray\nRW Cumar Cabdirashiid oo kasoo horjeestay go’aankii ay guddiga doorashooyinka dadban ku sheegeen in soo xulida xildhibaanada Hiiraan iyo Shabeelaha dhexe lagu qabto Muqdisho


Talyaaniga iyo Masar ayaa kawada hadalay sidii ay uga qeyb qaadan lahaayeen xal u helida dhibaatooyin ka jira dalka Soomaaliya. Soomaalinews.com 27 Jul 12, 08:58\nDowladdaha Talyaaniga iyo Masar ayaa kawada hadalay sidii ay uga qeyb qaadan lahaayeen xal u helida dhibaatooyin ka jira dalka Soomaaliya. Wasiirada arrimaha dibadda dowladdaha Masar iyo Talyaaniga ayaa kullan ay ku yeesheen Magaalada Rome ee dalka Talyaaniga waxa ay kaga hadaleen sidii ay isaga kaashan la haayeen wax ka qabashada dhibaatooyinka ka jira dalka Soomaaliya.\nMaxa�ed Camar Kaamil oo ah sii hayaha xilka wasiirka arrimaha dibadda Masar oo booqasho ku tagay dalka Talayaniga ayaa kullan saacado qaatay la yeeshay dhigisiisa Talyaaniga Giulio Terzi, kaasi oo ay iskula meel dhigeen sidii labada dhinac dowr muuqda ay uga qaadan lahaayeen xal u helida dalka Soomaaliya.\nLabad dal ayaa soo dhaweeyay dadaallada loogu jiro ka gudbida Xilliga kala guurka ah ee la doonayo in lagu taabo galiyo qorshaha Qariidada Nabadda Soomaaliya ee Roadmap-ka, islamarkaana looga gudbayo Nidaamka Kumeel gaarnimada ah oo mudo 12ka-sano ah uu ku soo jiray dalka Soomaaliya.\nMaxa�ed Camar Kaamil iyo Giulio Terzi ayaa ugu danbeyn ugu baaqay hogaamiyaasha Soomaalida in ay ka shaqeeyaan sidii dalka looga saari lahaa dhibaatooyinka uu mudada dheer ku soo jiray. Gasho xayeeysiin FREE ah iibka.com ©2008 soomaalinews.com admin@soomaalinews.com :TEL: 00442081800698


Midowdo xiriirada nuqul on iPhone Si fudud\n> Resource > iPhone > Sidee inay la midowdo Xiriirada nuqul on iPhone\nMa suroobi karaa waddo in ay xiriir nuqul midoobeen on iPhone 5? Ka dib markii aan goolka xiriirada aan xoojiyaa in Gmail iyo Muuqaalka in aan iPhone 5, kaliya si aad u ogaato in ay jiraan xiriiro badan oo nuqul on my iPhone 5. Waxaa i dhibayso badan. Fikrad kasta?\nHaddii aad isticmaalayso iPhone ah, waxaa jira fursad ah in aad leedahay waxaa laga yaabaa in xiriir nuqul ku yaal. Tani waxay keeni kartaa ka dib marka aad ka Gmail, Muuqaalka wanaajiyo xiriirada, ama aad kaliya badbaadin xiriirada si joogta ah. Sidaas, sida aad u wadi karo xiriirada nuqul ah? Ha welwelin. Maqaalkani waxa uu doonayaa inuu muujinayo somes talooyin ku yaal.\nMidowdo ama tirtirto xiriirada nuqul on iPhone\nHaddii xiriirada ma badan, waxaad tirtiri kartaa xiriirrada nuqul keligaa aad iPhone. Tubada "Xiriirada" on iPhone. Hoos liiska xiriir si aad u ogaato xiriirrada nuqul in aad rabto in aad tirtirto. Riix "Edit" ee geeska kore ee midig. Hoos ugu dambaysta ee shaashadda. Guji "Delete Xiriirada".\nHaddii aad rabto in aad xiri xiriirrada in ay leeyihiin nuqul info, laakiin ma doonayaan in ay tirtirto, oo aad kala socon kartaa this. Ka dib markii laga faaiidaysanayo "Edit", aad ugu rogto karto hoos shaashadda ilaa aad dhexdiinna "lala Cards". Tubada icon ka hor "Link Contact ...". Tani waxay dib ugu liiska xiriirada aad ku keenaa. Haddaba taga oo u ka heli xiriir aad u jeclaan lahaa in la sameeyo link la. Tubada xiriir ah oo guji "Link" ee dhinaca kore ee midig. Markaas, labada xiriir xiran yihiin. Marka aad aragto mid ka mid ah la xiriir, waxaad heli kartaa fududahay in xiriir kale helaan.\nMidowdo xiriirada nuqul la barnaamij\nSida user iPhone ee kor ku xusan, xidhiidh badan oo nuqul ku saabsan iPhone? Ma doonaysaa inaad iyaga la macaamiloodo? Haddaba TunesGo Wondershare , si fudud aad ku milmaan karo xiriirada nuqul on iPhone 5, iPhone 4, iPhone 3GS iyo iPhone 4 si fudud oo waxtar leh. Intaa waxaa dheer, waxa keliya oo aan kuu ogolaanaysaa inaad ku milmaan xiriirada badbaadiyey on xasuusta iPhone, laakiin aad ku xoojiya sidii ay ku milmaan xiriirada ka iCloud, Exchange, Yahoo, Gmail iyo xisaab kale.\nDownload TunesGo Wondershare in ay ku milmaan iPhone nuqul xiriir!\nTalaabooyinka inay la midowdo xiriirada nuqul on iPhone\nWaxa ugu horeeya ka dib marka aad ka soo dejisan TunesGo Wondershare yahay si loo soo dajiyo iyo waxa maamula aad kombuutarka. Waxaa si buuxda la jaan qaada Windows 8, Windows 7, Windows XP, iyo Windows Vista. Connect aad iPhone la PC via cable USB in iPhone yimaado la. Barnaamijkan ogaan doonaa iPhone si toos ah iyo muujiyaan aad info iPhone uu furmo suuqa hoose.\nFiiro gaar ah: Ka hor inta aadan isku dayi TunesGo Wondershare, fadlan hubi in aad tahay Lugood lagu rakibay on your computer sameeyo. Kaliya la Lugood lagu rakibay on your computer, ku shaqayn doonaa si sax ah.\nTallaabada 2. midowdo xiriirada nuqul\nSi aad u saarto koobiyada xiriirada, guji "Xiriirada" in ay leeg- bidix. Markaas suuqa kala xiriiro, wuxuu xaq riix batoonka "De-nuqul" . Markaas, TunesGo ogaan doonaa xiriir leeyihiin nuqul ka dib markii aad ka dooran xisaab iyo xusuusta telefoonka. Kasta oo xiriir nuqul la magac la mid ah, lambarka telefoonka ama email ka dhex muuqan doonaa ka midowdo Xiriirada nuqul uu furmo suuqa. Dooro nooca kulan. Waxaad dooran kartaa in aad u dhigma xiriir sax ah ama u dhigma xiriirada koox, ku odhan lambarka taleefanka, email ama magaca. Markaas, guji "midowdo soo xulay" in ay ku milmaan oo dhan xiriirada nuqul ama koobi la soo xulay ee xiriirada.\nInta lagu guda jiro geeddi-socodka, barnaamijka ayaa sidoo kale dib u soo kicin doonaa xiriir si toos ah haddii aad u baahan tahay in mustaqbalka. Xusuusnow in aan barkinta aad iPhone inta ay socoto.\nIn labaad ah, habka la dhammeeyo. Ka dibna waxaad arki kartaa in ay jiraan wax xiriir nuqul ku saabsan iPhone mar dambe. Oo weliba waxaa ku biirtay xiriirada ka iPhone, Wondershare TunesGo oggolaanaysa in aad maamulato music, sawiro, iyo videos sidoo. Download TunesGo si aad u aragto sida ay u noloshaada mobile badan ka fudud oo ka cajiib ah ka dhigaysa.\nDaawo tutorial video for sida ay u midowdo xiriirada nuqul on iPhone


warkii.com » MUSIIBO: Xiddig Uu Muhiimad Gaar Ah Siin Jiray Tababare Frank Lampard Oo Afar Bilood Dhaawac Kaga Maqnaanaya Chelsea\nMUSIIBO: Xiddig Uu Muhiimad Gaar Ah Siin Jiray Tababare Frank Lampard Oo Afar Bilood Dhaawac Kaga Maqnaanaya Chelsea\nKooxda Chelsea ayaa heshay war aan u wanaagsanayn dhagaha kooxdeeda kaddib warar soo baxaya oo sheegaya inuu dhaawac gaadhay da’yarka khadka dhexe ee Billy Gilmour kaas oo xilli ciyaareedkan soo galay kooxda koowaad ee Blues.\nGilmour ayaa fursad ka helay tababare Frank Lampard xilli ciyaareedkan iyadoo ay xusid mudan tahay in kulankii ugu dambeeyay ee kooxdaas uu Lampard isaga ka doorbiday xiddiga khibrada leh ee Jorginho.\nLaakiin sida uu sheegayo wargeyska The Sun, xiddigan qaybta ka ah xulka da’yarta ee Scotland ayaa u muuqda mid xilli ciyaareedkiisii uu gabi ahaanba soo dhammaaday kaddib dhaawac jilibka ka asiibay.\n19 sano jirkan ayaa kulankii Crystal Palace ee dhawaa bedel ku baxay iyadoo ay 10 daqiiqo ka hadhsan yihiin kulankaas waxaana ay u badan tahay inuusan markale Blues meteli doonin xilli ciyaareedkan.\nKooxda uu hoggaaminayo tababare Frank Lampard ayay afar kulan uga hadheen kulamada Premier League iyagoo isha ku haya inay booskooda Champions League ee xilli ciyaareedka dambe xaqiiqsadaan.\nChelsea ayay sidoo kale sugayaan kulan afar dhammaadka FA Cup-ka ah oo ay la yeelan doonaan Manchester United iyo waliba ciyaar 16-ka Champions League ah oo ay booqanayaan Bayern Munich oo lugtii hore ka adkaatay.\nWarbixino kala duwan ayay mid kamid ahi sheegaysaa inuu Billy Gilmour maqnaan doono ku dhawaad shanta kulan ee ugu soo horreeya halka ay warar kale xusayaa inuu saddex ilaa afar bilood garoomada ka maqnaan doono.\nGilmour ayaa xilli ciyaareed wanaagsan soo qaadanayay kaddib markii uu Sheffield United kahor tagay kulankiisii ugu horreeyay bishii August, sidoo kale ciyaar FA Cup ah ayuu abaalmarinta xiddiga kulanka ku qaatay Liverpool.


Duqeyn iyo dagaal khasaare sababay oo ka dhacday Awdheegle | KEYDMEDIA ONLINE\nDuqeyn iyo dagaal khasaare sababay oo ka dhacday Awdheegle\nKooxda Al-Shabaab ayaa xalay dagaallo soo laalaabtay iyo duqeymo xooggan ka fulisay degaanka Awdheegle ee Gobolka Shabeellaha Hoose.\nAWDHEEGLE, Soomaaliya - Kooxda Al-Shabaab, ayaa xalay dagaal iyo duqeyn ku mirtay degaanka Awdheegle, ee gobolka Shabeellaha hoose, halkaas oo fariisimo adag ay ku leeyihiin ciidanka Xoogga dalka Soomaaliya.\nSida ay xaqiijiyeen, dadka degaanka, ugu yaraan laba jiho oo kala duwan ayay Kooxda Al-Shabaab, ka soo weerareen xalay degaanka, waxayna si ba’an ula dhaceen duqeyn sababtay khasaare xooggan oo ay ku wax yeelloobeen dad shacab u badan.\nInta la hubiyay shan qof ayaa ku dhimatay, ku dhawaad labaatan kalena way ku dhaawacmeen dagaallada iyo duqeymaha ka dhacay Awdheegle, oo qiyaastii 70Km dhanka Koofur galbeed ka xiga Caasimadda Soomaaliya ee Muqdisho.\nInta badan hoobiyayaasha ayaa ku habsaday guryo ay deganaayeen dad shacab ah, waxaana jira tiro hoobiyayaal ah oo ku dhacay gudaha mid ka mid ah xeryaha ay ciidanku ku leeyihiin Awdheegle.\nLama oga khsaaraha gaaray ciidanka Dowladda, hayeeshee, waxa ay ku guuleysteen, in ay Kooxda Al-Shabaab ee dagaalka, soo qaadday ka saaraan magaalada, waxaana hadda degen xaaladda degaanka.\nKooxda xiriirka la leh l-Qaacida, ee Al-Shabaab, ayaa weerartay magaalada bishii Abriil, halkaas oo ay ku dileen tobanaan askari oo ka tirsan ciidanka xoogga, waana weerarkii ugu dhimashada badnaa sanadkan soo gaara Ciidanka Qalaba Sida.\nSida aan dhawaan baahinnay, Khilaaf u dhaxeeya Taliska Ciidanka xoogga dalka iyo midka AMISOM ayaa dhabarjab ku noqday howlgal militeri oo 23-kii bishii May ka billowday gobolka Shabeellaha Dhexe.\nTaliyaha Ciidanka xoogga dalka Jeneraal Odowaa Yuusuf Raage iyo taliyaha AMISOM Lt. Gen. Diomede Ndegeya ayaa isku khilaafay qaabka loo fulinayo howlgalka oo ahaa mid ballaaran oo la doonayay in Al-Shabaab looga saaro gobollada Shabeelooyinka.


KISMAAYO, Soomaaliya - Madaxweynaha Jubbaland, Axmed Madoobe oo maanta dib ugu laabtey Kismaayo kadib markii oo uu kasoo qeybgalay Shirka Gollaha Iskaashiga dowlad goboleedyada ee lagu qabtey Baydhabo ayaa la hadlay warbaahinta.\nUgu horeyn, Axmed Madoobe ayaa wuxuu Umadda Soomaaliyeed uu la wadaagay tahniyadiisa ku aadan bilashada bisha Barakeysan ee Ramadaan, isagoona ka dalbaday inay ka faa’ideystaan Kheyraad ku hareereysan bishaan.\nIntaas kadib, Madaxweynaha ayaa wuxuu sheegay in shirkooda Beydhabo uu ahaa mid ujeedkiisu ugu wayn u ahaa dhameystirka dhismaha Golaha Iskaashiga Dowlad goboleedyadda, kaasoo uu ku tilmaamay inuu yahay mid “Dastuuri ah”.\nWuxuu tilmaamay in madaxda dowladda ay yihiin kuwa aad ugu mashquulsan dagaal uu sheegay inay uga soo horjeedaan hogaamiyaasha dowlad goboleedyadda, laakiin wuxuu usheegay in aysan waqti isaga lumin arrintaas.\n“Dowladii Xasan Sheekh, labo sano oo dagaal ay nagula jirtay baa ka khasaaray, marka madaxda dowladda Federaalka waa in aysan muda xileedkoodu ku khasaarin dagaal aan wax natiijo ah aysan la helayn,” ayuu Axmed Madoobe yiri.\nIsagoo u muuqday mid aad ucareysan ayaa wuxuu carabka ku dhuftay Axmed Madoobe in madaxda dowlada hada jirtay ay yihiin kuwa xusul duub ugu jira sidii ay dib ugu soo laaban lahaayeen xilka, islamarkaana ay danahooda ka shaqeynayaa.\nMar uu soo hadal-qaaday arrinta Khaliijka oo uu tilmaamay in hadii dowlada kusii socoto wada uu sheegay inay hadda ku taagan tahay laga dhexli doono dhibaato aan waligeeda laga soo kaban isagoona ku booriyay dowlda inay go’aankii horey uqaadatay ku taagnaato.\n“Dowladu waa inay go’aankeedii dhex-dhaxaadnimada ay adkeysaa, hadii aysan sidaas imaan waxaa laga dhex-li doonaa dhibaato aanan waligeena ka bixin,” ayuu Axmed Madoobe cod dheer ku sheegay, xili uu saxaafada la hadlayay.\n“Dowladu waxaanu galnay balamo shirkii ugu dambeeyay ee Amniga Qaranka, walina ma aysan felin, sidaas darteeda waa mid muhiim ah oo loo baahan yahay in heshiisyadii aan galnay ina fuliso,” ayu Madaxweynaha Jubbaland carabka ku dhuftay.\nUgu dambeyntii, Madaxwyne Axmed Maxamed Islaam [Axmed Madoobe] ayaa wuxuu ugu baaqay madaxda dowladda Federaalka Soomaaliya inay meel uga soo wada jeestaan sidii loo samato bixin lahaa dalka, islamarkaana is-qab-qabsiga siyaasadeed laga fogaado.


Warbixin: Hadal haynta musharraxiinta xilka gudoomiyaha BF iyo kaalinta xukuumada - Caasimada Online\nHome Warar Warbixin: Hadal haynta musharraxiinta xilka gudoomiyaha BF iyo kaalinta xukuumada\nWarbixin: Hadal haynta musharraxiinta xilka gudoomiyaha BF iyo kaalinta xukuumada\nMuqdisho (Caasimada Online) – Waxaa magaalada Muqdisho ee caasimada Somalia si aada looga hadal hayaa doorashada la filaayo in 30-ka Bishan ka dhacdo magaalada Muqdisho.\nDoorashadan oo ay ku loolamayaan Xildhibaano dhowra oo doonaaya inay buuxiyaan Kursiga uu iska casilay Gudoomiyihii baarlamaanka Maxamed Sheekh Cusmaan Jawaari.\nDadka ayaa ku kala aragti duwan hanaanka uu u socdo ololaha Doorashada, waxa ayna badi qabaan in ololahaani uu yahay mid ka qabow kuwii hore.\nWaxa ay qabaan dadku in qabowga ololaha uu yahay mid ay sababta Xukuumada Somalia, oo iyadu dhabarka ka riixeysa inta ugu badan Musharaxiinta oo ka tirsanaa isla xukuumada.\nXukuumada Somalia ayaa loo arkaa inay dhabarka saaratay dhaqaalaha ku bixi doona Musharaxiinta ay gadaal ka riixeyso, kuwaa oo qaarkood isu sharaxaaya boos buuxisa taa oo ay tusaale kaaga filan tahay mudada diiwaan galinta oo aad u yareed.\nDadka qaar ayaa qaba Xildhibaanada Mucaaradka qudhooda ay kaalin weyn ku leeyihiin ololaha socda balse Siyaasad gaara laga damacsan yahay aamusnaanta badan.\nWaxa ay qabaan in Musharaxiinta qaar ay ku jiraan kuwo markoodii hore ka imaaday dhanka Mucaaradka, hase ahaatee isku muuqaal ekeysiinaaya muxaafid.\nAragtida ugu badan oo ay qabaan dadka ayaa ah in Xukuumada Somalia ay wadato shaqsiga la saadaalinaayo inuu noqon doono Guddoomiyaha cusub ee baarlamaanka.\nShaqsiyaadka la rumeysan yahay in Xukuumadu ay ku bixineyso dhaqaalaha ayaa waxaa kamid ah Xildhibaan Maxamed Mursal Sheikh C/raxmaan oo iska casilay Wasaarada Gaashandhiga una taagan xilka Guddoomiyaha baarlamaanka iyo Xildhibaan Sheekh Aadan Madoobe oo kamid ahaa Xildhibaanada riday Maxamed Sheekh Cusmaan Jawaari.\nSidoo kale, Xukuumada Somalia ayaa iska fogeyneysa inay kaalin ku leedahay ololaha lagu soo saarayo Gudoomiyaha cusub, wallow inta badan dadku ay yihiin kuwo aan aaminsaneyn iska fogeynta Xukuumada.\nSi kastaba ha ahaatee, dadka oo idil ayaa qaba in sababta ay Xukuumada u riday Jawaari ay tahay inay la imaado Gudoomiye adeecsan dowlada Nabad iyo Nolol ee hadda jirta.


Warqad Furan: Mudane Jawaari-Awood wareejin Buuxda - WardheerNews\nWarqad Furan: Mudane Jawaari-Awood wareejin Buuxda\nKa: Faysal Cabdi Rooble\nKu: Mudane Maxamed Sh. Cismaan Jawaari, Gudoomiyaha Golaha Baarlamaanka\nMarka hore iga guddoon salaan kaaga timid meel fog. Marka xigta, waxaan jecelahay in an kugu tahniyadeeyo guusha kaaga soo hoyatay in mar labaad (2017 – 2020) laguu doorto xilka Guddoomiyaha Baarlamanaka Soomaaliya.\nMaxamed Sh. Cismaan Jawaari, Guddoomiyaha Golaha Baarlamaanka\nAniga oo aan waligey warqad furan dirin, ayaa maanta oo ay rajo i gashay awgeed aan warqadan furan kuugu soo dirayaa\nAniga iyo Soomaali badan oo ku taageertay, waxay noo tahay arin lagu diirsado in aad mar kale fursad u hesho, oo lagu soo doorto. Anaga oo is nidhi Md. Jawaari waa ruug caddaa in uu soo noqdana loo baahanyahay.\nMudane, waxaan aaminsanahay in aad tahay shaqsii ka soo jeeda Soomaalidii wax baratay xiliyadii xornimada ka horeysey, wadaniyadii 1950 iyo 1960-kii ku soo ababay, dawlada u soo shaqeeyay, weli dal jaceyl iyo edeb wax ka sii haya.\nMudane, Soomaalidu waxay ku maahmaadaa “nin weyni xantiis ma moogana,” oo koleyba waad ogtahay tuhunka lagaa qabo oo ah “in aadan kartidaada iyo aqoontaada aadan ummadda Soomaaliyeed ugu faa’ideyn afartii sano ee ina dhaaftay.” Waxaan rajeynayaa in tuhunkaas aad ku badeli doonta wax qabad tayo leh oo lagu riyaaqo.\nMudane, maanta waxaad tahay addinka ugu sareeya awoodda dawladda Soomaaliyeed. Axdi Qarameedka u yaal dalka adiga ayaa maanta ugu sareeya. Madaaama uu dhamaaday wakhtigii dalwaddii la doortay Sebtember, 2012, Madaxweyne, R/Wasaare iyo awood heer qaran ah, oo shacabka Soomaaliyeed maanta talo u haysaa majiro, oo adiga kaa sareysa.\nSida aad ka warqabto dastuurka dalka u yaal, qodobka 95, farqadiisa (1) ) iyo qodobka 92, farqadiisa (4), waxa uu sheegayaa in awoodii dalku ay adiga kugu soo wereegtay, mar hadii Madaxweyne Xasan Sheekh Maxamuud afartii (4) sano ka dhamaatay.\nSidaad darteed waa in aad awoodda Madaxweynaha la wareegtaa, isla markaana aad awooddaada Guddoomiye si KMG a, aad ugu wereejisaa ku xigeenka koowaad ee guddoonka Barlamaanka. Yaanay fursadani kaa fakan.\nMaxamed Abshir ayaa 1990- kii Maxamed Xaaji Ibrahim Cigaal ku yidhii sidatan, isaga oo ka wadey in burburka Soomaaliya aanu dabo dheeraan:\n“Adigaa (Maxamed Xaaji Ibraahin Cigaalow) ahaa R/W igu dambeeyey afgambiga ka hor. Sharciga dalku adiga ayuu weli ictiraaf siinayaa ee waa in aan dib dowladdii duntay kugu soo celinaa.”\nCumar Macalin arintaas aad ayuu u soo dhaweeyey. Hase ahaatee Cigaal ayaa ka maagay taladaas wax ku oolka ahayd.\nSidoo kale, maanta adiga ayey kugu soo noqotay. Sharcina waad u haysataa in aad la wareegto dawlada oo dhan. Sidaas darteed culays aan caadi ahayn ayaa qaranka oo xaalad adag ku jira kaa saaran.\nWaxaad maanta tahay sidii 1960hii loogu heesay: Nin xil qaaday eed qaad.\nInsha Allah ku eedayn mayno, addna xilka iyo xaal marinta lagaa sugayo ha nagu gabin. Sidaas darteen arimahan hoos ku xusan ayaan marti kaaga nahay:\n1-Waa in aad sida ugu dhakhsaha badan ula wareegta xilka madaxweynaha Soomaaliya si KMG ah, islamarkaana Villa Soomaaliya oo ah rugta madaxweynaha sharciga ah ee dalka aad u guurtaa, M/weynaha wakhtigiisu dhamaaday waa inuu ka guuraa villa Soomaaliya(private citizen).\n2-In sida ugu dhakhsaha badan amarka iyo awoodda u talinta ciidamada qalabka sida oodhan aad la wareegtaa;\n3-In cod lacag lagu badasho naga dhowrtaa. Hadaad wax cad ku hesho musuq noocaas ah sharciga la mariyaa.\n4-Wax ka qabo adeega qaran, sida idaacada, gaadiidka, iyo amniga qaran in loo adeegsado dan gaar ah oo ku aadan doorashada madaxweyne. Handdadaad koox ama musharax loo geysto ha ogolaan;\n5-Inta dowlad cusub lasoo dhisayo, waa in aad sida ugu dhakhsaha badan aad ugu dhawaaqdaa gudi isha ku haysa Bankiga dhexe iyo maareyntiisa;\nDa’da aad maanta joogta, aqoonta aad leedahay, xilka aad hayso iyo sida aad u gudato, waa arin taariikhi aha, IF iyo AAKHIROBA wey ku raaci doonaan.\nAllaha ku garab galo.


Muxuu ka yiri Cristiano Ronaldo xili ciyaareedkiisii ugu horeeyay ee kooxda Juventus?? – Gool FM\nMuxuu ka yiri Cristiano Ronaldo xili ciyaareedkiisii ugu horeeyay ee kooxda Juventus??\nDajiye June 15, 2019\n(Yurub) 15 Juunyo 2019. Xiddiga kooxda Juventus ee Cristiano Ronaldo ayaa dareensan inuu ku qanacsan yahay wax walba uu xilli ciyaareedka 2018/2019 ka sameeyay naadigiisa Bianconeri iyo xulkiisa qaranka Portugal.\nRonaldo ayaa kula guuleystay kooxdiisa Juventus horyaalka Serie A, wuxuuna sidoo kale u hor seeday inay ka qaadaan AC Milan Supercoppa Italia, halka heer caalami marka loo fiiriyo uu xuliiisa Portugal kula guuleystay koobka UEFA Nations League.\nCristiano Ronaldo ayaa qoraal uu soo dhigay boggiisa rasmiga ah ee Instagram-ka wuxuu ku sheegay:\n“Alla muxuu ahaa xili ciyaareed aan la ilaawi karin, tijaabo cusub, koox weyn iyo magaalo soo jiidasho leh, rikoorro cajiib ah iyo 3 koob”.\n“Waxaan doonayaa inaan kaga mahadceliyo taageere kasta ee kooxda Juventus ah qaabka ay ii soo dhaweeyeen, waxaad kaalin weyn ku leedihiin guulahaan oo dhan”.\n“Sidoo kale waxaan u mahad celinayaa taageerayaasha reer Portugal oo naga caawiyey inaan gaarno guulo cusub oo taariikhiga ah”.\n“Waxaad boos qaas ah ku yeelan doontaan qalbigeyga, mana iloobi doono dhammaan daqiiqad kasta ee farxad ah iyo rikoorradii aan gaaray 2019”.\nIntaas kaddib Cristiano Ronaldo ayaa boggiisa Instagram-ka ku soo bandhigay qaar ka mid ah guulihii uu gaaray xili ciyaareedkii 2018-2019 oo ay ka mid ahaayeen, abaalmarinta ciyaaryahanka ugu fiican horyaalka Serie A, iyo sidoo kale rikoorro kale ee qaas u ah ay ka mid ahaayeen, (Ciyaaryahankii ugu horeeyay ee gaara 100 guul iyo 125 gool oo tartanka Champions League ah).\nGabdhaha England oo iska xaadiriyey wareegga 16-ka Koobka Adduunka kaddib markii ay garaaceen dhiggooda Argentina… + SAWIRRO\nHazard oo fariin u diray taageerayaasha Real Madrid, kaddib imaatinkiisa garoonka Santiago Bernabeu


Cilmi baadhis cusub oo horseedi karta in la daweeyo cudurka kansarka | Xaysimo\nHome War Cilmi baadhis cusub oo horseedi karta in la daweeyo cudurka kansarka\nSaynisyahano ka badan kun ayaa cilmibaaris ay soo bandhigeen ku muujiyay markii ugu horreysay sawir faahfaahin dhammeystiran ka bixinaya cudurka kansarka.\nSaynisyahanadu waxay sheegeen in kansarku u dhigmo sawir ka kooban boqol kun oo qeybood, iyagoo intaa ku daray in wixii maanta ka horreeyay aan wax xog iyo ogaal ah loo lahayn 99% qeybaha uu ka kooban yahay kansarka.\nCilmibaaristan oo ah tii ugu mugga weyneyd ee lagu sameeyo kansarka ayaa lagu daabacay joornaalka Nature lagu magacaabo. Waxayna sawir iyo tilmaam buuxa ka bixineysaa qeybaha kansarka oo dhan.\nWaxay cilmibaaristu fududeyneysaa in bukaan walba loo qoro daawo u gaar ah nooca kansar ee laga helay, iyo in xilli hore la ogaado kansarka haya qofka. Cilmibaaristu waxay salka ku heysaa natiijada iyo daraaseyn lagu sameeyay 2,658 kiis oo kansar ah.\nKansarka waa nooc cudur ah oo ku dhaca unugyadeenna caafimaad qaba ilaa ugu dambeyn ay u koraan oo ay u kala baxaan si aan xakamayn lahayn. Habka korriimo ee kansarka waxaa laga ogaadaa noocyada tilmaamaha hidda-sidaha ee loogu talagalay dhisidda borotiinka jidhka.\n“Taasi waa kaliya 1% hiddo-sheegga (genome) oo dhan,” ayuu yiri Dhakhtar Lincoln Stein, oo ka tirsan Machadka Kansarka ee Ontario. Wuxuu intaa ku daray in dhakhaaatiirtu aysan wax badan ka ogaan karin marka ay daweynayaan bukaanada saddex meelood meel. Taa waxaa ugu wacan in aysan suurtogal ahayn in la ogaado sababta kansarku u haleelay unagyadooda.\nCilmibaaristu waxay muujineysaa in kooxo saynisyahanno ah oo ku kala sugan 37 dal ay ku qaadatay in ka badan toban sanno si ay u fahmaan 99% qeybaha kansarka.\nSaynisyahanadu waxay intaa ku dareyn in kansarku uu yahay mid cakiran, oo ay horseedi karaan kumanaan waxyaabood oo isbiirsada. Laakiin waxay sidoo kale sheegeen in uu jiro meel uu ka nugul yahay kansarka oo lala bartilmaameedsan karo daawooyinka la dagaallama waxyaabaha kordhiya fiditaankiisa iyo koriimadiisa ba.\n“Waxa ugu weyn ee aan dooneyno waa in aan adeegsanno teknoolijiyada si aan u helno daawooyin la falgali kara nooca kansar ee bukaan walba uu qabo,” ayuu yiri dhakhtar Peter Campbel, oo ka tirsan Machad Wellcome Sanger.\nSaynisyahannada daraaseeyay kansarka waxay sidoo kale abuureen hab lagu ogaado kansarka qarsoon xilli hore. Waxay muujiyeen in in kabadan shan meelood meel ka mid ah kiisaska kansarka ay ku jiraan jirka bukaanka kahor sanado inta aanan baadhitaanka lagu ogaan kansarka.\n“Waxaan abuurnay hab xilli hore lagu ogaan karo dhammaan noocyada kala duwan ee kansarka,” ayuu yiri Dr Peter Van Loo, oo ka socda Machadka Francis Crick.\nWuxuu intaas raaciyay: “Habkan cusub wuxuu ka dhigan yahay inay hadda suurtogal tahay in la abuuro hab cusub oo lagu baaro kansarka taas oo muujin karta astaamaha kansarka xilli hore.”